PERSEMBAHAN SITI NORDIANA & LAN KRISTAL TINGGALKAN KESAN YANG MENDALAM

Persembahan Siti Nordiana bersama pasangan duetnya vokalis kumpulan Kristal, Mohd Razlan Mohamed Yusof atau lebih mesra dipanggil Lan di konsert keempat Gegar Vaganza 2 (GV2) yang membawa lagu 'Memori Berkasih' telah menjadi viral dan sebutan netizen di laman sosial.

Persembahan Siti Nordiana atau lebih mesra dengan panggilan Nana itu sememangnya dinantikan oleh para peminatnya sejak konsert ketiga program GV2 lagi.

Kemunculan Nana bersama Lan di konsert minggu keempat bertemakan 'Berdua Lebih Baik' itu menjadikan Auditorium Majlis Bandaraya Shah Alam (MBSA) riuh buat seketika.

Selain menyanyi bersama, ada di antara penonton mengalirkan air mata mungkin kerana terimbau kembali nostalgia ketika Nana menyanyikan lagu Memori Berkasih bersama vokalis kumpulan Spin, Allahyarham Abdillah Murad Md. Shari atau Achik.

Gandingan Nana dan Lan pada malam Ahad lepas turut mendapat perhatian netizen dan ramai juga yang menonton persembahan mereka berulang kali.

Lebih menyentuh perasaan apabila ada di antara peminat berkongsi gambar kenang-kenangan mereka bersama Nana dan Allahyarham Achik di laman sosial.

Sementara itu di Instagram Nana, rata-rata pengikut mengucapkan tahniah dan memuji kehebatan persembahannya bersama Lan yang menggamit memori itu.

Nana ketika ditemui media selepas konsert itu berkata yang dia menahan rasa sebak sepanjang menyanyikan lagu tersebut bersama lan di pentas GV2.

“Memang tak sama ‘feel’ menyanyi dengan Razlan dan arwah...Tapi perasaan sedih tu tiba-tiba datang di atas pentas tadi.

"Mujur saya dapat mengawal emosi dengan baik, kalau tidak pasti saya akan rosakkan persembahan hari ini,'; ujar Nana dipetik sebagai berkata.

Achik meninggal dunia dalam satu kemalangan jalan raya di Lebuh Raya Kajang-Seremban (Lekas) pada April 2010.

Selain Memori berkasih, Nana dan Achik juga popular menerusi lagu Gurauan Berkasih dan Paling Comel.

Untuk anda semua, kami kongsikan video persembahan 'Memori Berkasih' yang telah disampaikan dengan cukup baik sekali oleh Nana dan Lan pada Ahad lepas

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


TAK DAPAT BERSAMA SUAMI - BELLA POSITIF, GUNA TEKNOLOGI BERAYA SECARA MAYA

Walaupun tidak dapat berhari raya bersama suami, Aliff Aziz kerana Perintah Kawalan Pergerakan Bersyarat (PKPB), pelakon dan penyanyi Bella Astillah bagaimanapun positif. Bella berkata, walaupun terasa sedikit kekurangan pada Aidilfitri tahun ini, namun demi keselamatan dan kesihatan diri dan anak, mematuhi arahan kerajaan adalah yang terbaik.

Bagaimanapun Bella mengakui pada awalnya perasaan ingin berhari raya bersama suami itu ada, tetapi selepas mengambil kira beberapa faktor Bella membatalkan hasrat tersebut. Tambahan lagi pada masa sekarang teknologi semakin canggih, pelbagai aplikasi boleh digunakan supaya tidak terasa berjauhan.

"Bella dan Aliff memang tak dapat beraya bersama sebab keadaan sekarang, tapi Bella faham ia adalah untuk kebaikan bersama. Mula-mula tu terfikir juga cara nak beraya dengan suami tapi Bella positif sahaja. Lagipun sekarang ni dah macam-macam teknologi kita ada.

Klik untuk gambar besar

"Kita boleh video call atau guna aplikasi untuk beraya beramai-ramai secara maya. Tak ada masalahlah pada Bella. Lagipun bila keadaan dah okay, Ayden akan jumpa juga dengan ayah, atuk dan nenek serta ahli keluarga lain di Singapura," tuturnya positif.

Bercakap tentang persiapan hari raya, Bella akui tahun ini perbezaan agak ketara kerana tidak dapat pulang ke kampungnya di Sabah: "Raya tahun ni memang berbeza dengan tahun-tahun sudah sebab Bella tak balik kampung dan memang beraya di Kuala Lumpur. Selalunya Bella akan beraya di Sabah atau Singapura tapi kali ni tak dapat.

"Memang terasa, tetapi asalkan Bella ada mama, ayah, anak dan adik beradik di sini, Bella okay dah bersyukur. Cumanya tahun ini sambutannya agak sederhana, kemas-kemas rumah, hias sikit-sikit supaya ada suasana raya. Tapi yang seronok, kami buat kuih raya bersama-sama. Macam-macam jenis kami buat, adalah rasa perasaan nak raya tu kan,"  katanya teruja.

www.myartis.com / Sumber & foto: mStar, Instagram Bella Astillah & Aliff Aziz

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


RAJA FARAH ANGGAP ISU SELESAI - LISDAWATI MINTA JANGAN DIPANJANGKAN LAGI

"Hasbiyallaahu wani' mal wakiil" Semua yang terlibat dah memohon maaf. Semua kesal dan rasa bersalah. Tak perlu panjangkan isu ini utk berjemaah keruhkan keadaan. Terima kasih atas doa yang baik-baik. Sebagai Hamba Allah SWT.. semua tak lari dari melakukan kesilapan.

"Semoga Allah SWT memaafkan dosa kita semua. #hatiinimilikallah #sabarinimilikallah #lukadihatiallahjeyangtahu #jumpananti #mencarijalanpulang #khilafpendosa," demikian tulis pelakon Lisdawati menerusi laman Instagram miliknya.

Lisdawati yang juga isteri kepada pelakon Fauzi Nawawi memohon orang ramai tidak memanjangkan isu perkongsian suaminya mengenai babak panas terhadap pelakon Raja Farah dalam filem 'Anak Halal' lakonan mereka pada 2007 lalu. Ini kerana kata Lisdawati, semua pihak terbabit sudah memohon maaf dan menyifatkan semua orang tidak lari daripada melakukan kesilapan.

Dalam hantaran tersebut, Lisdawati turut berkongsi petikan kata-kata Ibnu Qoyyim RA: "Setiap maksiat yang dijelek-jelekkan kepada saudaramu, maka hal itu akan kembali kepadamu."

Klik untuk gambar besar

Sementara itu, Raja Farah memberitahu dia sudah menerima permohonan maaf daripada Fauzi menerusi mesej (DM) di Instagram, kelmarin. Bagaimanapun, dia tidak menerima permohonan maaf secara peribadi daripada pengacara program berkenaan yang juga pelakon Khir Rahman walaupun perkara itu sudah dibuat di Instagram.

"Sejujurnya, saya tak ada terima sebarang permohonan maaf daripada abang Khir, tapi saya tengok dia ada cuba cari nombor telefon saya. Namun, dia tidak ada DM atau apa-apa. Hanya daripada abang Fauzi dan isterinya saja. Kalau abang Fauzi, dia ada DM saya dan muat naik di Instagram juga. Bagi saya, lebih baik mohon maaf terus kepada saya," ujarnya.

Menurut Raja Farah atau nama sebenarnya Raja Farah Raja Aziz, 33, dia juga tidak mahu lagi memanjangkan isu berkenaan dan menganggap semuanya sudah selesai. Tambahnya, perkara itu tidak sepatutnya diutarakan kerana ia ternyata memberi kesan kepadanya selain dianggap membuka aib.

"Sebenarnya saya tak ada nak komen sangat. Ini kerana secara asasnya perkara ini sudah selesai. Cuma, sudah tentu saya harap sangat perkara seperti ini tidak terjadi lagi kepada sesiapa. Saya harap semua pihak yang terbabit dalam mana-mana program bual bicara akan lebih sensitif dalam menghasilkan apa-apa kandungan.

"Saya sangat terkesan. Terasa dibuka aib dan rasa seperti tidak dihormati. Sebagai seorang isteri, tentunya saya akan pergi kepada suami untuk bertanyakan pendapat kerana begitu ramai yang minta saya respons terhadap isu ini.

"Saya pun tak nak ada perbalahan. Jangan pula ada pihak yang mahu memburukkan keadaan. Saya dan suami berlapang dada. Mungkin pihak yang berkata-kata itu boleh buat permohonan maaf walau tak secara terbuka pun tak apa. Normal kita sebagai manusia ada tersalah kata dan sebagainya. Harap boleh diselesaikan. Terima kasih kepada semua pihak yang prihatin," katanya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SELESAI KONSERT - MAMAT EXIST RANCANG MASUK PUSAT PEMULIHAN

"Saya dah berubah sejak setahun lalu dan menyimpan hasrat untuk masuk pusat pemulihan, namun waktu itu tiada dorongan kuat diterima. Sekarang ini selepas saya mendapat dorongan yang kuat daripada kawan-kawan dan keluarga, saya akan mendapatkan rawatan sebaik sahaja konsert kami selesai nanti.

"Selepas ini, saya kena berhati-hati dalam memilih kawan supaya dapat kembali ke pangkal jalan dan tidak lagi terjebat dengan kesalahan yang sama lagi selepas ini. Apapun, saya berharap agar orang ramai dapat mendoakan saya dan sekali lagi saya memohon maaf pada semua peminat yang menyokong saya sehingga sekarang," kata bekas vokalis utama kumpulan Exists, Mamat.

Penyanyi lagu 'Untuk mu Ibu' itu mengakui mempunyai hasrat untuk memasuki pusat pemulihan bagi mendapatkan rawatan ketagihan dadah. Menurut Mamat, dia telah menyimpan hasrat tersebut sejak setahun yang lalu untuk mendapatkan rawatan namun disebabkan tiada dorongan daripada orang sekeliling, dia terpaksa melupakan hasratnya itu buat seketika.

Klik untuk gambar besar

Sementara itu, penyanyi dan komposer Ajai mengakui ada hikmah disebalik isu yang berlaku terhadap bekas vokalist kumpulan Exist, Mamat yang terpalit dengan isu dadah baru-baru ini. Menurut Ajai, dia mengakui punca Mamat dibelenggu dengan penyalah gunaan dadah disebabkan oleh kurang kasih sayang.

"Apa yang berlaku ini ada hikmah disebaliknya dan disebabkan itu kami tahu dirinya yang sebenar. Sebagai 'brotherhood' kami akan memberinya peluang terakhir dan membantu Mamat untuk dia berubah. Mamat perlu bersyukur kerana masih ada orang sayangkan dia dan ambil berat pasalnya dan saya berharap agar dia boleh berubah. Sayang kau ada bakat, bagus dalam nyanyian tetapi kerana dadah kau rosak," tutur Ajai ketika ditemui pada majlis sedang media bersama Exists di Alila Bangsar.

Terdahulu, Mamat ditahan polis atas kesalahan dadah pada Ahad malam dan dibebaskan daripada tahanan reman dengan jaminan polis sekitar pukul 4.30 petang Selasa. Penahanan Mamat, 41, itu difahamkan ada kaitan dengan kesalahan dadah jenis syabu semasa menunggang motosikal bersama seorang rakannya di luar kawasan rumah kedai di Taman Perling di Johor Bahru, pada Ahad lalu.

Penahanan kedua-dua mereka pada 11.30 malam itu dilakukan selepas dilihat dalam keadaan mencurigakan ketika menunggang sebuah motosikal Yamaha LC 135 di kawasan terbabit. Serbuk putih disyaki dadah itu ditemui dalam dompet penyanyi berkenaan.

Konsert Exists Reunion ini buat pertama kalinya dalam sejarah menggabungkan semua formasi asal Exists iaitu Musa (bass), Along (gitar), Ajai (keyboard), Shah (gitar), Ujang (dram) dan dua vokalist iaitu Mamat dan Ezad.

Konsert Exists Reunion bakal diadakan di Stadium Malawati, Shah Alam pada 28 September 2019 dan Mes Theatre at Media Corp, Singapura pada 5 Oktober ini. Orang ramai yang ingin mendapatkan tiket Konsert Exists Reunion ini boleh melayari laman web www.mytiket.asia. Tiket dijual pada harga RM 700, RM360, RM260, RM160 dan RM130.

www.myartis.com / Sumber: Astro Gempak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"KEBANYAKAN KANAK-KANAK & REMAJA... MEREKA BANYAK MASA MENGUNDI" - CHUBB-E

"Netizen sudah mempertikaikan saya ketika dicalonkan, apatah lagi menang. Disebabkan itu, saya tidak meletakkan harapan menang kerana lebih dikenali di kalangan penonton kanak-kanak. Saya pernah menyertai dua program realiti kanak-kanak, sebelum ini.

"Kebanyakan yang mengundi saya pun di kalangan peminat kanak-kanak dan remaja. Mereka lebih banyak masa mengundi disebabkan tempoh Perintah Kawalan Pergerakan Bersyarat (PKPB).

"Jadi, netizen yang mempertikaikan rata-ratanya penonton dewasa kerana ABPBH lebih ramai ditonton oleh golongan ini. Tetapi, saya tak ambil semua ini sebagai perkara negatif," kata penyanyi Chubb-E yang tidak tertekan apabila ramai yang mempersoalkan kemenangan menerusi Artis Baharu Lelaki Popular. Anugerah Bintang Popular BH (ABPBH) Ke-33.

Chubb-E atau nama sebenarnya, Muhammad Shahrul Ashlyn Awang Ashrul Affandy itu berkata, dia sudah menjangkakan penerimaan netizen. Tambah Chubb-E, dia sangat menghargai kemenangannya kerana memberi impak besar pada kerjayanya.

Klik untuk gambar besar

"Impak sangat besar, di mana lebih ramai yang mula mengenali saya. Saya perasan orang mula mencari saya dan karya yang dihasilkan. Saya perasan jumlah tontonan lagu menerusi laman YouTube bertambah selepas kemenangan ini.

"Sebab itu, saya tak boleh terlalu memandang perkara ini dari sudut negatif. Jika dahulu netizen kenal saya sebagai penyanyi kanak-kanak, sekarang pula berbeza. Ramai yang kenal saya sebagai penyanyi lebih dewasa. Alhamdulillah, saya dapat keluar daripada zon kanak-kanak," katanya.

Seterusnya menjawab persoalan undian, Chubb-E berkata, dia tidak memahami cara pengundian: "Kemenangan ini disebabkan peminat yang bertungkus lumus mengundi. Saya hanya serahkan kepada mereka.

"Saya tahu ada calon yang lebih popular, tetapi mungkin undiannya tak cukup kuat. Bagi saya, semuanya berbalik pada rezeki. Mungkin rezeki saya selepas lapan tahun berusaha mengetengahkan bakat dalam industri muzik," ujarnya.

Ekoran itu, bagi menghargai usaha peminatnya, Chubb-E berkata, dia berhasrat untuk melebarkan sayap seninya. Tidak hanya mahu dikenali sebagai penyanyi dan komposer, Chubb-E mahu menerokai dunia lakonan dan pengacaraan dengan lebih jauh.

"Sebelum ini, saya ada membintangi beberapa program kanak-kanak. Terbaharu, membintangi telefilem berjudul 'Ada Yang Ikut'. Saya sudah menerima tawaran pengacaraan menerusi beberapa program terbitan Hurr TV. Saya merancang tampil dengan lebih banyak program televisyen menerusi lakonan dan pengacaraan.

"Saya kini lebih banyak berkomunikasi bersama peminat di luar bidang muzik," tuturnya yang pernah bergelar juara program Ceria Megastar 2018.

Hampir lapan tahun berkecimpung dalam dunia seni, Chubb-E pernah menyertai dua program realiti kanak-kanak, Ceria Megastar 2018 dan Ceria Popstar 2014.

Seterusnya nama Chubb-E mula mendapat perhatian apabila menyertai program realiti Dansa Dan Sing, tahun lalu. Chubb-E juga pernah tampil dengan single 'Aku Tak Kisah' pada 2018, 'Kita Cuma Kawan' (2019) dan terbaharunya, 'Padan Muka'.

www.myartis.com / Sumber & foto: Berita Harian & Instagram Chubb-E

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


6 GAMBAR - WAJAH PENUH 'AISY MATEEN', ANAK YANA SAMSUDIN

Jika sebelum ini, Yana Samsudin dan suaminya, Fadzil Zahari hanya kongsikan gambar anak lelaki mereka yang lahir pada 21 Julai lalu secara sipi sahaja, tetapi kali ini wajah penuh anak sulung mereka yang diberi nama Aisy Mateen itu didedahkan kepada umum.

Untuk rekod, Yana atau nama sebenarnya Norliana Samsudin, 32, dan Fadzil, 33, yang juga adik kepada aktor Farid Kamil, mendirikan rumah tangga pada 13 Februari 2015.

Harapan kita, moga apabila Aisy membesar nanti, dia menjadi anak yang soleh dan taat pada ibu bapa. Insya'Allah.

Foto: Yana & suami IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


ANAK-ANAK SHUK HIDAP PNEUMONIA & DEMAM DENGGI

"Pada mulanya saya dan isteri ke hospital untuk memeriksa demam kuning anak bongsu saya tetapi doktor terpaksa tahan di wad kanak-kanak kerana ada jangkitan paru-paru. Kebetulan pula anak sulung saya menghidap jangkitan sama dan tambah pula dengan demam denggi.

"Jadi, saya berkampung di hospital selama 10 hari," kata pelawak dan pengacara Shuk Sahar yang memberitahu anak keduanya yang baru saja seminggu dilahirkan itu terpaksa ditahan di hospital kerana pneumonia dan demam denggi.

Keadaan menjadi lebih mencemaskan apabila anak pertamanya turut dijangkiti demam denggi pada masa sama. Jelas Shuk, jangkitan itu bermula dengan kahak yang melarat hingga ke paru-paru: "Sakit pneumonia ni serius juga, ia bermula dengan kahak kemudian ke paru-paru. Jadi, anak saya sukar untuk bernafas dengan normal dan perlu bantuan oksigen.

"Doktor cakap penyakit itu serius tetapi kami bernasib baik kerana dapat kesan dengan awal, ia berpunca dengan demam kuning. Jadi, ingin saya berpesan kepada semua ibu bapa, sekiranya perasan anak anda tidak selesa segeralah ke hospital sebab mereka tak tahu nak memberitahu bahawa mereka sakit," tambahnya.

Pengacara program 'I Can See Your Voice' versi Malaysia itu mendirikan rumah tangga dengan Rossalennah pada 20 Disember 2015 di Sabah dan dikurniakan dua cahaya mata perempuan.

www.myartis.com / Sumber & foto: Astro Gempak & Instagram Shuk Sahar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


USTAZ KAZIM ELIAS SUDAH JUMPA 6 DOKTOR PAKAR, TAPI PENYAKIT MASIH 'MISTERI'

Menghidap penyakit misteri sejak tahun lalu, pendakwah terkenal Datuk Ustaz Kazim Elias memaklumkan sudah berjumpa dengan enam doktor pakar perubatan namun gagal mengesan penyakit tersebut.

Ustaz Kazim, 49, berkata, meskipun sudah menjalani pelbagai prosedur rawatan termasuk melakukan pembedahan, namun dia akan tetap meneruskan rawatan moden dan alternatif sebagai ikhtiar.

"Alhamdulillah saya masih meneruskan rawatan di hospital. Setakat ini sudah enam doktor pakar merawat saya, tapi sampai sekarang tidak dapat mengenal pasti penyakit sebenar yang saya alami.

"Memang itulah jawapan yang saya dapat setiap kali buat rawatan. Kalau diikutkan saya sudah mengikut semua prosedur mereka seperti membuat imbasan pengimejan resonans magnetik (MRI), ambil darah dan sampel spesimen.

"Jadi apabila mereka mengatakan tidak ada penyakit dan tiada masalah, saya okay dan teruskan dengan rawatan alternatif dan masih meneruskan rawatan itu ketika ini. Bagaimanapun, dengan doktor saya tetap membuat rawatan dan ada lagi pemeriksaan susulan minggu depan di Hospital Pakar Ipoh.

"Saya takut bila saya tidak pergi ke rawatan moden, nanti ada yang cakap tidak jumpa doktor pakar dan ada pula yang beri tindak balas lain pada hal saya sudah buat semua prosedur termasuk jalani beberapa pembedahan," ujarnya.

Klik untuk gambar besar

Menurut Ustaz Kazim, ketika kakinya dibedah sekitar hujung tahun lalu, doktor tidak menemui sebarang masalah meskipun kakinya mengalami bengkak teruk.

"Sebab kaki dah bengkak sangat, jadi saya izinkan doktor untuk membelah (bedah) dan memeriksa keadaan saya. Bila dibelah tidak ada darah dan nanah. Bukti video saya ada tetapi masalahnya kalau tunjuk kepada media takut dikatakan saya cari propa (propaganda).

"Namun, itulah yang berlaku dan bukan saya tidak serahkan kepada rawatan pakar. Malah ada juga rakaman video, di mana kaki saya dibedah tidak keluar darah walhal saya dah makan ubat cair darah dan bila luka sikit pun keluar darah banyak sebelum ini," katanya.

Terdahulu, Ustaz Kazim pernah membuat perkongsian sebuah video 'live' di laman Facebook miliknya pada Oktober tahun lalu, termasuk menunjukkan wajahnya yang kelihatan semakin cengkung dan susut.

Menerusi paparan itu, beliau yang sering muncul dalam program dan forum agama di kaca televisyen sebelum ini mendedahkan mengalami perubahan fizikal yang ketara pada wajah terutama bahagian mata dan bibir.

Tambahnya, dia dapat merasakan penderitaan yang dialaminya kini mungkin sihir yang berkaitan hasad dengki dan iri hati daripada pihak yang tidak menyukainya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SEKITAR KONSERT AVRIL LAVIGNE DI KUALA LUMPUR

Gambar-gambar sekitar Konsert Avril Lavigne 'The Black Star Tour Malaysia 2012' di Stadium Merdeka Kuala Lumpur semalam. Walaupun sedikit hujan renyai, namun kira-kira 12,000 penonton tetap tidak berganjak dan terhibur dengan persembahan bertenaga penyanyi tersebut.

Klik untuk imej besar...

Photo: Demotiximages


JARANG TAYANG - JAM SITI NURHALIZA JADI BUALAN, DISIASAT LEBIH RM627K

Semua mengetahui mengenai penyanyi Datuk Seri Siti Nurhaliza yang merupakan antara nama yang gah dalam industri hiburan tanah air. Walaupun terkenal, beliau sama sekali tidak sombong dan selalu merendah diri, tidak hairanlah Siti Nurhaliza sememangnya menjadi pujaan ramai.

Kalau sudah popular, pasti apa yang dilakukan akan mendapat perhatian orang ramai. Baru-baru ini, ada netizen yang rajin menyiasat harga barangan yang dipakai oleh Siti Nurhaliza meskipun beliau dikenali sebagai seorang yang tidak gemar menayang barangan mewah.

Di laman Twitter, seorang netizen mendedahkan jenama jam tangan mewah Richard Mille yang dipakai oleh Siti Nurhaliza dianggarkan bernilai USD 100k hingga 150k. Bila ditukar ke mata wang Malaysia, harganya
mencecah lebih RM627,000.

Klik unntuk gambar besar

Umum mengetahui Siti Nurhaliza dan suaminya, Datuk K sejak kebelakangan ini begitu aktif berbasikal. Untuk itu, gigih juga netizen mencari harga basikal, aksesorinya dan juga kasut yang digunakan oleh penyanyi nombor satu negara itu.

Rata-rata netizen memuji sikap rendah diri penyanyi nombor satu Malaysia itu, walaupun kaya raya beliau tidak riak menayang segala kemewahan yang dimiliki. Bukan seperti orang lain yang kita lihat di media sosial.

www.myartis.com / Sumber: Beautifulnara, Forum CARI & Twitter

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DILANTIK JADI 'NON-EXECUTIVE INDEPENDENT DIRECTOR' - NEELOFA TERUJA

Tahniah kami ucapkan kepada Noor Neelofa Mohd Noor apabila sekali lagi membuktikan dirinya bukan calang-calang wanita dalam dunia perniagaan apabila dilantik sebagai 'Non-Executive Independent Director' syarikat penerbangan AirAsia.

Pelantikan pelakon, pengacara dan usahawan itu diluluskan sebulat suara oleh Ahli Lembaga Pengarah.

Menerusi kenyataan yang dikeluarkan oleh Ketua Eksekutif Kumpulan AirAsia, Tan Sri Tony Fernandes, ciri-ciri yang ada pada Neelofa menepati pilihan mereka.

"Pihak kami amat gembira dan mengalu-alukan pelantikannya. Pengalaman Neelofa sebagai seorang usahawan, pencipta jenama amat bernilai kepada AirAsia.

"Dia juga boleh memberikan pendapat dan pandangan baru yang lebih segar untuk perniagaan kami yang kini menuju ke arah syarikat penerbangan digital," katanya.

Klik untuk gambar besar

Tambah Tony lagi, Neelofa merupakan seorang wanita yang sangat bijak dan merupakan penambahan yang baik kepada lembaga pengarah memandang pengalaman beliau sebagai usahawan, pencipta jenama dan inovator industri.

"Neelofa menepati ciri-ciri yang kami perlukan untuk terus maju menjadi satu daripada syarikat yang menunjukkan prestasi terbaik.

"Selain itu itu, reputasinya sebagai antara usahawanita terkemuka negara dan tersenarai antara beberapa rakyat Malaysia dalam Forbes Asia menerusi segmen 30 Under 30, serta rekodnya dalam memperjuangkan wanita dalam perniagaan juga menjadi inspirasi kepada kami.

"Tidak sabar rasanya untuk bekerja bersama Neelofa," katanya dalam satu kenyataan yang dibuat semalam.

Dalam pada itu, Neelofa juga akui berasa teruja untuk menyertai keluarga AirAsia kerana mewakili Generasi Y bagi menyuarakan pandangan.

"Saya berasa teruja dan gembira untuk menggalas peranan baru dan ini juga merupakan cabaran buat diri saya. Kejayaan ini bukan hanya milik saya tetapi juga buat semua wanita di luar sana.

"Selama tujuh tahun saya meneroka industri hiburan dan perniagaan yang telah memberikan saya begitu banyak peluang untuk berkembang.

"Terima kasih AirAsia kerana memberikan peluang dan kepercayaan kepada saya," ujarnya yang merupakan seorang selebriti berjaya yang telah menceburi bidang keusahawan dan membina empayar perniagaannya sendiri menerusi jenama 'Naelofar Hijab'.

www.myartis.com / Sumber: Astro Gempak

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


NETIZEN KECEWA 'KU IKHLASKAN' BELUM DITAYANGKAN, INI JELAS VIDA - JANNA NICK DITUDUH TAK IKHLAS?

"MAAF SEMUA, MV KU IKHLASKAN TIDAK DAPAT DITAYANGKAN PADA PUKUL 5 PM KERANA TERDAPAT SEDIKIT MASALAH TEKNIKAL 🙏🏻. OFFICIAL MV AKAN DITAYANG SELEPAS KONSERT BIG STAGE MALAM INI 👏🏻," itulah kata usahawan kosmetik, Datuk Seri Vida menerusi laman Instagram miliknya mengenai video muzik (MV) single terbaharunya berjudul 'Ku Ikhlaskan'.

Ramai yang meluahkan rasa kecewa apabila MV 'Ku Ikhlaskan' sehingga kini masih belum ditayangkan di Youtube seperti yang dijanjikan iiatu pada pukul 5 petang tadi.

Selain itu, Vida kerap menerima kritikan selepas beberapa kali memuat naik klip-klip belang tabir bagi MV 'Ku Ikhlaskan'. Tidak hanya dikritik kerana keberaniannya untuk terus meluncurkan single, malah nama Vida turut kerap menjadi bahan mulut netizen selepas cuba melaram baju-baju yang belum pernah digayakannya.

Klik untuk gambar besar

Hal ini turut menyebabkan orang ramai menyamaikan effort Vida sebagai percubaan untuk meniru gaya unik penyanyi Aina Abdul tetapi tidak menjadi. Tidak kurang baru-baru ini, penampilan Vida dalam salah satu babak video muziknya turut disamakan hantu badut Pennywise yang popular menerusi filem 'It'.

Dalam pada itu, Vida berkongsi satu babak berbeza yang dipetik daripada video muziknya. Menerusi perkongsian babak berkenaan, Vida berkata dia berdebar menantikan karya terbaharunya untuk ditonton peminat.

Di ruangan komen, pelakon, pengacara dan juga penyanyi Janna Nick turut meninggalkan respons ringkas berbunyi: "Power dato'!", tulisnya.

Begitupun, komen Janna seperti disalah ertikan oleh netizen. Ada yang mempertikaikan keikhlasan Janna dan ada juga yang mendakwa komen tersebut seperti dibuat-buat.

Begitupun, Vida tidak mempedulikan kata-kata negatif netizen sebaliknya mengucapkan terima kasih denganmemberikan balasan kepada komen Janna Nick.

"Thank you sayang. Moga siapa yang tengok nanti akan dapat mesej yang tersurat dan tersirat. Fahami semuanya. Purpose lagu ni actually goes to CSR... Ku Ikhlaskan," kongsinya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"JAUH SEKALI DENGAN ISU ZUL ARIFFIN... KELAKAR BACA SEMUA KOMEN" - SHAZA BAE

"Saya dan Nadhir ada membaca komen-komen netizen yang kecam kami. Tapi tak jangka orang akan marah sebab saya hanya nak tunjuk behind the scene saja. Bagi saya, video itu jauh sekali dengan isu Zul Ariffin. Saya terbuka dan terima semua komen kritikan dan kecaman. Kami tak ada rasa sedih atau rasa apa-apa.

"Cuma kami rasa kelakar apabila baca semua komen sebab tak jangka orang akan respons begitu," ujar pelakon Shaza Bae mengenai kecaman netizen terhadap video dia didukung pelakon Nadhir Nasar

Sebelum ini, perkongsian video di TikTok Shaza yang memperlihatkan pelakon itu didukung oleh Nadhir Nasar mengundang rasa kurang senang dalam kalangan netizen. Rata-rata netizen mempersoalkan tindakan Nadhir dan Shaza yang turut disamakan dengan isu aktor Zul Ariffin melakonkan babak panas.

Klik untuk gambar besar

Terbuka menerima kecaman dan kritikan netizen, Shaza atau nama sebenarnya Shaza Nuriman Mohamad Zamri, 26, menjelaskan dia hanya ingin berkongsi rakaman di sebalik penggambaran babak tersebut.

Video Nadhir mendukung Shaza sehingga 'off camera' itu merupakan rakaman di sebalik tabir salah satu babak drama lakonan mereka berjudul Nusyuz Berkiblat Cinta. Menerusi kapsyen di perkongsian tersebut, Shaza memberitahu babak Nadhir mendukungnya tidak terdapat di dalam skrip.

Menurut Juara Dewi Remaja 2019/2020 itu, Nadhir menambah baik babak tersebut bagi menjiwai wataknya dan ia juga diterima oleh pengarah drama tersebut. Bagaimanapun, Shaza menjelaskan biarpun dia terbuka untuk melakonkan babak seperti itu namun tetap mempunyai batasan dalam lakonannya.

"Ikutkan sebelum ini pun ada juga babak angkat macam itu. Memang dalam skrip tak ada pun babak Nadhir angkat saya tapi dia improvise berdasarkan apa yang dia rasa. Pengarah pun okay dengan babak itu. Tiada pun aksi yang melampaui batas.

"Kalau ada babak yang saya tak selesa, saya akan beritahu terus kepada pengarah. Saya tak ada keberanian nak buat adegan panas yang melampau. Lagipun, saya baru setahun jagung dalam industri. Banyak benda saya nak explore tapi tetap ada batasan," jelasnya

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


RUHAINIES MOHON MAAF: "SELUAR MERAH JAMBU... BUKANNYA WARNA KULIT"

Pelakon Ruhainies sebelum ini menerima kecaman netizen selepas dia didakwa memakai seluar ketat seakan-akan 'warna kulit' sambil berjoget sakan dengan pekerja penghantar barang di aplikasi TikTok. Netizen menganggapnya terlalu seksi seperti tidak memakai seluar.

Namun Ruhainies atau nama sebenarnya Nur Ruhainies Farehah Zainul Ilyas menjelaskan hasil suntingan video menyebabkan ia kelihatan seksi: "Sebenarnya warna seluar saya tu merah jambu... bukanlah warna kulit. Selama ini pun, penampilan saya tidak la terlalu seksi.

"Saya sendiri meletakkan had dalam setiap penampilan. Mungkin disebabkan suntingan video itu terang sehingga menampakkan warna seluar berbeza. Saya pun bukanlah seorang yang gemar berpakaian seksi. Bagi saya, kalau orang itu melihat secara negatif... jadi la negatif," ujarnya.

Sebelum ini, video yang dimuat naik seorang fotografer menggunakan akaun @cameo_x memperlihatkan video Ruhainies menari bersama penghantar barang menerima kecaman netizen apabila dianggap memalukan kerana terlalu seksi.

Klik untuk gambar besar

Menerusi video itu, Ruhainies yang berada di rumah memakai seluar seakan-akan 'warna kulit' menari sakan di halaman rumah dipercayai sedang menjayakan sebuah video iklan produk dengan kapsyen 'pandai tak abang J&T tu menari dengan Runainies? Tengok sampai habis'.

Bagaimanapun, video di TikTok tersebut sudah dipadam oleh pihak berkenaan selepas menerima kecaman netizen. Dalam pada itu, Ruhainies memohon maaf kepada mana-mana pihak yang kurang selesa melihat video tersebut serta akan lebih peka dalam soal pemakaian di masa akan datang.

Ruhainies memberitahu dia juga akan sentiasa menerima secara terbuka kritikan dan teguran yang baik untuk dirinya: "Saya minta maaf sekiranya perkongsian video itu membuatkan segelintir pihak berasa kurang selesa. Insya-Allah selepas ini saya akan lebih peka dalam pemakaian.

"Sejujurnya, saya tidak marah malah saya menerima semua teguran dan nasihat yang baik-baik untuk saya. Apa yang baik, saya terima. Cuma, janganlah guna bahasa kesat atau kasar apabila ingin menegur. Kita sesama manusia, gunalah bahasa yang lebih elok dalam teguran atau nasihat," katanya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


8 GAMBAR - RAGAM TERKINI ANAK LEUNIEY & APEK

Rasanya sudah hampir tujuh bulan kita tidak melihat keletah Kayla Elayna, anak sulung Leuniey Natasha dan penjaga gol kebangsaan Khairul Fahmi Che Mat.

Terkini, Kayla semakin comel bagaikan anak Jepun layaknya dan juga sudah boleh bangun sendiri. Mungkin beberapa bulan lagi, dia dah boleh tangkap bola pulak. Heh.

Jom tengok!

Klik gambar untuk size besar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS

Follow @myartisdotcom


ANAK MAHU ADIK - HAIZA MOHON DOAKAN

Selepas anak sulung sudah berusia lima tahun, penyanyi dan penyampai radio Kool FM, Haiza Hanafi merancang menambah seorang lagi zuriat.

Haiza atau nama sebenarnya, Rohaizah Nordin, 38, berkata melihat Nur Iman Syafie sudah besar, sekarang dianggap masa yang sesuai untuk dia dan suami menimang cahaya mata kedua.

"Sekiranya diberi rezeki anak, Insya-Allah saya sudah bersedia... Iman pun sudah besar dan pandai bertanya nak adik.

"Daripada segi fizikal dan mental, saya sudah bersedia. Diharap, Allah permudahkan... Saya minta peminat berdoa buat saya dan suami," katanya yang berkahwin dengan Norhanaphe Omar pada 24 Ogos 2007.

Ditanya jumlah anak diidamkan, bagi Haiza, tambahan seorang anak lagi sudah membuatkan dirinya bersyukur.

Klik untuk gambar besar

Haiza juga yakin usia bukan penghalang untuk dirinya hamil. Malah, dia mengambil inspirasi daripada aktres Rozita Che Wan atau Che Ta yang berbadan dua pada lewat usia.

"Che Ta pun boleh mengandung... Insya-Allah saya boleh andai diberi kesihatan yang baik," ujarnya.

Haiza menambah, dia dan suami tidak kisah jumlah cahaya mata yang dikurniakan Allah.

"Namun, jika dapat sepasang anak, itu sudah dianggap nikmat dan saya pasti sangat bersyukur," tutur Haiza.

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


NEELOFA SAMBUT TAHUN 2017 DI TANAH SUCI

"Sebelum ini, saya menunaikan ibadah umrah bersama ibu, ayah dan adik-beradik. Tetapi kali ini berbeza sedikit kerana ditemani dengan sepupu dan saudara-mara yang lain," kata Neelofa yang bakal ditemani dengan sepupu, ibu saudara dan datuk kesayangannya bagi mengubati kerinduannya terhadap Kota Mekah menerusi ziarah kali kedua untuk tahun ini bagi mengerjakan umrah.

Menurut Neelofa, keputusan untuk menunaikan umrah berlaku sekitar dua bulan selepas dia pulang daripada mengerjakan haji pada hujung September lalu. Kini berstatus hajah, Neelofa menjelaskan bahawa keinginannya untuk kembali ke Mekah berlaku dalam situasi yang tidak dirancang.

"Sewaktu pulang ke Kelantan baru-baru ini, sepupu saya memberitahu yang dia mahu ke Tanah Suci bagi mengerjakan umrah. Ketika itu, saya terus menyatakan hasrat untuk turut serta secara spontan. Alhamdulillah, keinginan saya itu dipermudahkan Allah," kongsi Neelofa yang sentiasa merindukan Mekah.

Dijadualkan terbang ke Mekah pada 27 Disember ini dan pulang semula ke Kuala Lumpur pada 7 Januari 2017, bagi Neelofa, ibadah umrah tersebut sebagai pembuka tirai baharu buatnya.

"Seperti niat saya ke Mekah yang tidak dirancang, ibadah umrah kali ini juga jatuh pada sambutan tahun baharu 2017. Peluang tersebut akan digunakan sebaik mungkin untuk menyaksikan sendiri bagaimana umat Islam di sana menghargai tahun baharu," ujarnya dipetik sebagai berkata.

Diminta berkongsi perancangan tahun baharunya, Neelofa berkata, selain memberi keutamaan terhadap bidang lakonan, ada beberapa projek yang bakal diusahakan sepanjang 2017, termasuklah fokusnya terhadap bidang akademik.

"Insya-Allah, saya merancang untuk mengikuti kursus jangka pendek pengajian bidang nutrisi di New York, Amerika Syarikat. Jika tidak berkesempatan, saya mungkin akan mengikuti kursus dalam bidang kewangan.

"Ia tidak melibatkan sebarang cabang bisnes untuk masa depan, tetapi saya mahu belajar sesuatu yang baharu. Jadi, sementara masih solo, saya boleh pergi bila-bila masa sahaja," jelasnya sambil tertawa kecil.

Sumber: Kosmo

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


CHEF RIZ - LAIN DULU LAIN SEKARANG

Memang berlainan dan memberi kita inspirasi bagaimana nak berubah daripada perut buncit kepada tubuh yang berketak dan kental. Mungkin ada yang gelak, tapi itulah hakikatnya bagi Chef Riz yang bukan hanya pandai masak, tapi pandai jaga badan.

Gambar Chef Riz atau nama sebenarnya Mohd Nadzri Redzuawan yang tak buncit selepas ini!


JALANI PEMBEDAHAN JULAI LALU - MAN KIDAL TAK SANGKA ADA DUA CYST DI BAHAGIAN KANAN BELAKANG

"Ada dua cyst di bahagian kanan belakang saya. Pada awalnya, saya pun tak tahu itu adalah cyst sebab ia dah ada sejak 15 tahun lalu. Ia mula menyebabkan rasa sakit dan tak selesa. Saya ingatkan sekadar sakit belakang biasa, jadi saya letak minyak urut yang panas untuk kurangkan rasa sakit.

"Tak sangka pula, minyak panas itu menyebabkannya jadi lebih teruk dan saya terpaksa menjalani pembedahan. Alhamdulillah, sekarang semuanya dah okay," itulah kata pemain gitar popular, Man Kidal, 58, yang tidak menyangka sakit belakang yang dialaminya sejak 15 tahun lalu adalah disebabkan ketumbuhan cyst.

Man yang menjalani pembedahan membuang cyst di belakang badannya Julai lalu itu berkata, pada awalnya dia tidak menyangka itu adalah cyst kerana sudah 15 tahun 'hidup' bersamanya. Selain itu, Man atau nama sebenarnya Abdul Rahman Mahmood turut berkongsi mengenai kesan jangka panjang yang dialaminya selepas dijangkiti C0V1D tahun lalu.

Klik untuk gambar besar

"Tahun lalu, saya dijangkiti varian Delta dan memang sangat teruk. Pada awalnya, saya dah hampir berputus asa kerana ia mengganggu psikologi saya. Saya dah anggap saya tak ada harapan untuk hidup dan hanya fikirkan kematian. Kesan jangka panjangnya pun agak teruk dan mengambil masa lebih kurang tiga bulan untuk saya pulih sepenuhnya antaranya dari sudut tenaga apabila saya jadi cepat penat," tuturnya.

Terbaharu, Man bakal muncul di pentas Konsert Rock On 40 The Legends yang menggabungkannya dengan penyanyi rock legenda tanah air iaitu Datuk Awie, Muss dan Ella serta Ritz Metalasia selaku penggubah muzik. Konsert anjuran Menara Network Sdn Bhd (MNSB) itu akan berlangsung pada 2 dan 3 Disember ini di Istana Budaya, di sini.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"DIASAK BUKA PURDAH, MEREKA KATA TAK LAYAK PAKAI..." - HANA AZRAA

"Sebenarnya saya jadi terganggu apabila diasak orang luar yang hari-hari minta saya buka purdah, mereka kata saya tak layak pakai. Tapi sejujurnya walaupun purdah itu bukan satu kewajipan dalam Islam tapi saya memang betul-betul ikhlas memakainya," demikian ujar isteri kepada Pencetus Ummah (PU) Abu Sufyan iaitu Hana Azraa.

Hana menjadi perhatian ramai apabila tidak lagi mengenakan purdah. Susulan itu, ramai netizen mempersoalkan keikhlasannya sebelum ini. Bagaimanapun, Hana Azraaa berkata kecaman netizen terhadap dirinya membuatkan dia mengambil keputusan untuk tidak lagi berniqab. Malah, netizen turut mengatakan bahawa dia tidak layak untuk berpurdah.

Dalam pada itu, Hana mengakui dia masih dalam proses belajar dalam bab tersebut. Kata Hana lagi, dia menghargai segala teguran sama ada baik atau buruk serta mengucapkan terima kasih kepada netizen yang mendoakan serta menasihatinya.

"Saya harap semua orang boleh doakan saya agar sentiasa sabar dan istiqamah dalam menjadi diri serta penampilan. Saya nak minta maaf secara terbuka kepada semua yang menyedari tentang isu ini. Agak hebat juga maklum balas saya terima. Baik dan buruk," katanya yang sebelum ini menjadi perhatian netizen apabila dia mengemaskini mengemaskini bio Instagram dengan meletakkan status 'Single Mommy' serta menukar gambarnya tidak lagi berniqab.

Klik untuk gambar besar

Sementara itu, menerusi Insta Stories hari ini, Hana tampil menyatakan pendirian mengenai pilihannya untuk membuka purdah. Jelas Hana, 25, seperkara yang dititikberatkan ialah menutup aurat dengan sempurna: "Terima kasih pada yang tegur dan menasihati. Isu niqab, kenapa on off? Dah lah berniqab kadang-kadang upload gambar tak berniqab.

"Tak apa lah, lain orang lain pendapat. Kalau nak lebih ilmu atau info, google atau tanya pandangan orang yang berilmu. Tapi bagi saya tutup aurat dengan sempurna lagi penting dan sangat wajib. Niqabis atau tidak, jom sama-sama kita ambil berat tentang aurat dan pakaian yang dibenarkan dalam Islam ye," tulisnya.

Untuk makluman, Hana yang berstatus janda anak seorang telah mendirikan rumah tangga dengan PU Abu pada Mei lalu. Sebelum bernikah dengan Hana, PU Abu pernah berkahwin dengan Ain pada 31 Ogos 2018 namun menceraikan isterinya yang sedang hamil itu pada 13 Mac menerusi aplikasi WhatsApp. Konflik mereka selesai apabila jatuhnya talak kedua pada 16 Mei lalu. PU Abu dan Ain dikurniakan seorang bayi lelaki, Muhammad Adam Aysar pada 7 Jun 2019.

www.myartis.com / Sumber: mStar & Astro Gempak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MUATNAIK VIDEO SOLAT - AWAL ASHAARI DIKRITIK

Menerusi laman Instagram, pelakon dan pengacara Awal Ashaari baru baru ini telah memuatnaik sebuah video menunjukkan dirinya sedang menunaikan solat di Masjid Sheikh Zayed, Abu Dhabi dan tindakan beliau itu menerima kecaman ramai.

Kalau sudah namanya selebriti, apa sahaja yang dilakukan mesti menjadi perhatian lebih lebih lagi perkara berkaitan amalan harian dengan Tuhan.

Ramai peminat meninggalkan komen mengatakan yang solat Awal tidak sah kerana dahinya tertutup dan tidak menyentuh lantai ketika bersujud selain tindakan beliau mengenakan cermin mata hitam ketika bersolat.

"Aduh Awal (Ashaari) oi, masa solat ingat Tuhan. Bukan ingat nak rakam masuk Instagram. NAnti Allah bagi pahala lebih ni, sebab bergaya masa solat".

Klik untuk gambar besar

"Tak boleh solat macam tu, jangan tutup segala yang ada di wajah untuk kita bersujud dan menghadap kiblat. Solat kerana Allah bukan untuk suka suka".

"Perlu ke tunjuk solat dalam Instagram ni? Dunia akhir zaman," antara komen yang ditinggalkan peminat selepas video itu dimuatnaik.

Kami pun bukanlah ahli agama atau sesiapa untuk menentukan solat Awal Ashaari itu sah atau tidak — cuma perlu ada adab menghadap Tuhan. Jika boleh juga solat ini perkara peribadi yang rasanya tidak perlu dikongsi.

VIDEO SOLAT YANG DIMUATNAIK OLEH AWAL ASHAARI DI LAMAN INSTAGRAMNYA

www.myartis.com / Sumber: Rotikaya & Instagram Awal Ashaari

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


7 PHOTO RAYA - ZIZIE IZETTE & BUNG MOKHTAR

Aksi dan gaya VIP Datin Zizie atau nama sebenarnya Zizie Izette Abdul Samad yang mengahwini Datuk Bung Mokhtar menyambut hari raya. Nampaknya Zizie kini makin comel dan penuh bergaya berbanding penampilan solonya dulu sebagai artis.

Walaupun masih belum punya anak sendiri hasil perkahwinannya dengan Bung (bagaimanapun Bung mempunyai empat anak hasil perkahwinan pertama), namun Zizie nampaknya terus gigih membantu suami sebagai wakil rakyat. Bak kata pepatah, berat sama dipikul, ringan sama dijinjing. Heh.

Klik untuk imej besar...


KAKAK KENA ANXIETY KALI-3, LEBIH TERUK - LINDA RAFAR MOHON DOA

"MasyaAllah, tak dapat nak bayangkan ia berlaku tanpa kita duga...Kebas kaki tangan dan kepala selama sejam sehinggakan sukar untuk bergerak. Jantung berdebar, sukar bernafas...Yang ada dalam fikiran dia cuma mengucap syahadah berpuluh kali," kata pelakon dan penyanyi Linda Rafar yang berkongsi rasa duka di Instagram (IG) mengenai keadaan kakaknya aktres Liza Rafar yang diserang anxiety kali ketiga.

Menurut Linda, serangan kali ketiga itu berlaku dalam masa seminggu dan lebih teruk berbanding yang pertama dan kedua. Bagaimanapun Linda bersyukur kerana ada jiran-jiran yang membantu mengangkat kakaknya dan bawa ke wad kecemasan hospital.

"Hanya diri ini dan Allah…Hanya Dia maha penyembuh…Syukur jiran teman-teman kakak saya sempat angkat dan bawa ke emergency wad. Kadang kita tak sangka apa yang boleh berlaku pada tubuh badan kita bila kita terlalu stress, penat, tak jaga makan yang quality dan mengikut waktu, tiada exercise yang betul...Semua adalah penyebab hyperventilation (Hyperventilation ialah situasi apabila seseorang itu mula bernafas dengan sangat laju)," ujarnya.

Klik untuk gambar besar

Dalam pada itu Linda memberitahu, keadaan Liza kini masih lemah dan sedang berehat di rumah adik mereka, Diana Rafar: "Sehingga hari ini kakak masih lagi lemah dan berehat di rumah adik Diana yang menjaga makan minum. Dan terima kasih juga kepada adik-beradik lain yang usaha rawatan alternatif dan urutan tradisional serta bekam. Sayang anda semua @zainita04, @asilah_rafar @dianarafar dan @abyzarina yang sudi menjaga.

"Mohon kawan-kawan doakan kakak Linda diberi semangat kembali, kekuatan, sihat yg berterusan dan dijauhi dari segala gangguan. Jika ada yang tau di mana tempat yang bagus untuk berubat boleh tinggalkan nombor telefon di ruangan komen," tulisnya.

Sebelum ini, pelakon Diana Danielle turut berkongsi rasa sukarnya apabila diserang anxiety. Anxiety Disorder berlaku apabila seseorang itu mengalami gangguan kebimbangan berlebihan sehingga menyebabkan kehidupan sehariannya terganggu. Anxiety juga merupakan penyakit mental yang serius. Jangan pandang ringan sekiranya ada teman mengadu pernah diserang atau sedang berdepan anxiety!

www.myartis.com / Sumber & foto: Astro Gempak & Instagram Linda Rafar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


5 GAMBAR - TOMOK SELAMAT JALANI PEMBEDAHAN

Menerusi Instagram Tomok, beliau telah selamat menjalani pembedahan mengeluarkan besi di bahu kirinya semalam.

Dalam pada itu, anak keduanya Andrashah Iman turut berada di dalam wad bersama dengannya di hospital berkenaan kerana sakit.

"Alhamdulillah.. operation saya berjalan dengan lancar tadi.. besi di bahu dah di keluarkan. Insyaallah esok atau lusa boleh balik... harap andra pun boleh cepat sihat.. boleh keluar hospital sekali," ujar Tomok di laman IGnya

Kami doakan semoga Tomok atau nama sebenarnya Shah Indrawan Ismail dan anaknya cepat sembuh.

Foto: Tomok IG & isteri Tomok IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


A. AIDA AKUI TOLAK LAMARAN RM20 JUTA, TAK SUKA SUAMI ORANG

Penerbit Datuk A Aida, 50, mengakui dirinya menerima lamaran sejumlah RM20 juta daripada seorang lelaki yang ingin menjadikannya isteri kedua. Namun begitu, A. Aida menolaknya kerana enggan mengahwini lelaki berstatus suami orang.

A Aida atau nama sebenarnya Zaidah Awang berkata, walaupun pintu hatinya terbuka untuk menerima kehadiran insan baharu, namun dia enggan mengambil risiko untuk jatuh hati dengan suami orang.

"Memang betul ada beberapa lelaki nak masuk meminang. Malah, ada individu yang ingin melamar dan akan melakukan transaksi wang sebanyak RM20 juta ke dalam akaun saya sekiranya bersetuju berkahwin dengan dia.

"Bagaimanapun, dia bukanlah orang bujang sebaliknya lelaki yang sudah berkahwin dan dia mahu menjadikan saya sebagai isteri keduanya. Saya terpaksa menolak lamarannya itu kerana tidak rela bermadu selain saya juga mempunyai kewangan kukuh," katanya.

Klik untuk gambar besar

Menurut Aida, lamaran itu diterimanya kira-kira tiga bulan lalu. Lelaki terbabit juga sanggup menambah jumlah wang itu jika masih belum mencukupi.

Bagaimanapun, tawaran itu tetap ditolak A Aida kerana yakin lelaki yang kaya-raya bukanlah kriteria wajib yang dicari sebagai calon suami.

"Saya lebih selesa untuk berkawan saja sekarang, tapi dalam pada berkawan saya menjadi semakin terbiasa menjalani rutin kehidupan sekarang.

"Pergi pejabat, balik rumah tulis skrip dan berehat tenangkan fikiran mencari ilham di beranda. Namun, jika sudah sampai jodoh saya terima. Saya tak cari lelaki kaya, cukuplah jika dia boleh membimbing saya dunia dan akhirat," katanya.

A Aida pernah mendirikan rumah tangga dengan penyanyi kumpulan Spring, Ameng pada 1994, tetapi bercerai pada 2003. Hasil perkahwinan itu mereka dikurniakan dua anak perempuan, Wan Az Aleesa, 23, dan Wan Azevanatassha, 18.

Dia seterusnya mendirikan rumah tangga dengan pegawai polis, Sufian Sulaiman pada 2007, namun berpisah pada 2013. Mereka dikurniakan seorang anak lelaki, Muhammad Rahul, 11.

A Aida kemudian melangsungkan pernikahan dengan pelakon Ariff Aziz pada 21 Julai 2018, namun bercerai 10 bulan kemudian. Terdahulu, dia pernah berkahwin dengan seorang anggota polis, namun butiran mengenai perkahwinan keduanya itu tidak dijelaskan.

www.myartis.com / Sumber & foto: Harian Metro & Instagram A. Aida

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TAMAT SHOOTING 'PTD', UQASHA TITIP UCAPAN ISTIMEWA BUAT KAMAL ADLI: "MULANYA SECOND CHOICE..."

Selepas berakhirnya sesi pengambaran bagi drama, 'Perempuan Tanpa Dosa' (PTD), pelakon Uqasha Senrose telah menitipkan ucapan penghargaan buat gandingannya, Kamal Adli.

Menurut Uqasha, dia sangat berbesar hati kerana berpeluang untuk bergandingan bersama Kamal meskipun pada awalnya dia merupakan pilihan kedua pengarah. Jelasnya lagi, Kamal merupakan pelakon yang sangat berbakat dan mampu untuk menjayakan apa sahaja watak.

"To my dearest #Rizal @kamaladli thank you so much for being such a good sparing to me, honestly youre very talented bagi la watak apa semua awak boleh buat dengan ayanya.

Klik untuk gambar besar

"Dari situ saya belajar macam mana nak menjadi pelakon yang bagus and memahami watak. Walaupun dua drama STA & PTD saya pada mulanya hanya la second choice, tapi saya happy sebab dapat berlakon dengan awak and hopefully dapat lagi naskah yang best-best.

"Btw, good luck for you new series VIU BLACK SEASON 2! Do your best dan semoga sihat tubuh badan dan bahagia selalu dismping org yg disayangi amin. Bye #rizal gonna miss everyone in PTD," kongsinya.

Kenyataan tersebut dikongsikan oleh pelakon berusia 28 tahun itu menerusi akaun Instagram miliknya. Dalam pada itu, Uqasha turut menitipkan ucapan selamat maju jaya buat Kamal dalam apa juga bidang yang akan diceburinya selepas ni.

Akui tersentuh dengan kenyataan tersebut, ini reaksi balas yang diberikan oleh Kamal: "Alamak banyak pula gambar peram yang dia keluarkan ek. Hehe. Awhh thank you so much. You the best. Takde maknanya second choice. Always first okay. Thank you Lily. Gonna miss Lily," balasnya.

Melihat di ruangan komen, rata-rata netizen meluahkan rasa rindu selain turut berharap akan ada lagi kerjasa diantara Kamal dan juga Uqasha pada masa akan datang.

www.myartis.com / Sumber & foto: Media Hiburan, Instagram Uqasha Senrose & Kamal Adli

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DIBANDINGKAN DENGAN ALIF SATAR: "MASING-MASING ADA KEUNIKAN MENGACARA" - NABIL

"Saya tak boleh jadi Alif dan dia tak boleh jadi saya. Itu kehebatan dan perbezaan hos masing-masing. Alif ada cara dia, kalau saya jadi macam dia orang akan kata saya propa. Saya dah buat GV selama enam tahun dan takkan tiba-tiba saya nak ubah menjadi Alif? Alif pula kalau cuba jadi saya dan lawak tu tak sampai, apa pula kesannya pada dia?

"Jadi, masing-masing ada keunikan mengacara sesebuah rancangan dan saya akan terus buat perangai saya mengikut terma dan syarat rancangan itu sendiri," ujar pelawak dan pengacara Nabil Ahmad yang tidak tersinggung apabila ada pihak membandingkan dirinya dengan pengacara, Alif Satar.

Nabil yang sering dikritik dan dikatakan berlebihan mengenai cara pengacaraannya itu berkata masing-masing punyai kelebihan dan cara pengacaraan mereka tersendiri. Malah katanya lagi, tidak mungkin dia boleh menjadi seperti Alif Satar dan begitu juga Alif yang tidak boleh menjadi seperti dirinya.

Klik untuk gambar besar

Dalam pada itu, Nabil berkata dia terbuka menerima kritikan dan penonton berhak mengemukakan pendapat mahupun cadangan mengenai cara pengacaraannya: "Saya okey saja apabila ada yang mengkritik saya mengacara dan saya menghormati pendapat orang. Oleh kerana GV sebuah rancangan televisyen, masing-masing ada pendapat dan kemahuan sendiri".

Sebenarnya isu ini agak subjektif kerana ia bergantung kepada penerimaan masing-masing. Tidak boleh terlalu membuat perbandingan kerana baik Alif mahupun Nabil mereka mempunyai cara yang berbeza untuk menarik minat penonton.

www.myartis.com / Sumber: Astro Gempak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AARON AZIZ LUAH KECEWA: "KASIHAN TAHFIZ SAYA DI LANGKAWI DIROBOHKAN..."

"Kasihan Tahfiz saya di Langkawi dirobohkan.... Semoga ALLAH permudahkan segala urusan di sana. Asrama anak anak semua harus dibina semula. @journey_to_insyirah (pls Jangan tanya kenapa. Anggap benda yg tak dapat kami kawal. Beyond my control) 😞," tulis pelakon, pengarah dan pengacara, Datuk Aaron Aziz.

Mungkin ramai yang tidak mengetahui bahawa Aaron mempunyai satu pusat tahfiz di Pulau Langkawi. Dalam satu entri Aaron di Instagram miliknya, dia berkongsi beberapa keping gambar yang menunjukkan satu bangunan yang telah dipecahkan dinding dengan keadaan yang berterabur.

Namun ada juga rakan-rakan artis yang rapat bertanyakan hal tersebut di ruangan komen, dan ramai peminat yang mendoakan agar segalanya akan menjadi lebih baik terutamanya untuk anak-anak tahfiz yang menjadi mangsa dengan apa yang berlaku.

Aaron antara selebriti yang sering melakukan kerja-kerja amal namun dia tidak banyak berkongsi hal tersebut. Semoga pusat tahfiz tersebut dapat dibina kembali.

Klik untuk gambar besar

www.myartis.com / Sumber & foto: Astro Gempak & Instagram Aaron Aziz

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"TAK TAHU AIMAN BUDAK BAIK ATAU TIDAK... KALAU DUA-DUA RESTU OK" - ZAINOL

"Nampaknya mereka bukan sekadar berkawan, hubungan merekan kelihatan intim. Namun saya tak berapa kenal dengan Aiman. Saya tak tahu dia budak baik atau tidak. Saya tak tahu hal sebenar kerana orang boleh cerita macam-macam. Memandangkan saya masih hidup, of course the right thing to do kena minta restu ibu bapa.

"Kalau dua-dua restu, ok. Kalau dua-dua tak restu tak ok. Kalau salah seorang sahaja yang restu pun tak ok juga," jelas pelakon Zainol Macwilson yang hanya mengetahui hubungan anak gadisnya, aktres Zahirah Macwilson melalui media sosial namun tidak begitu mengenali aktor Aiman Hakim Ridza.

Berkenaan hasrat anaknya untuk mengikat tali pertunangan, Zainol berkata, ianya perlu mendapatkan restu daripadanya sebagai bapa dan ibu Zahirah. Pertunangn itu hanya akan berlangsung jika keduanya merestui.

Hubungan cinta diantara Zahirah dan Aiman bukanlah lagi satu rahsia. Mungkin selepas ini Zahirah perlu merancang pertemuan kekasih hati dengan bapanya pula, barulah boleh berkenalan dengan lanjut. Terdahulu Aiman telah bertemu ibu Zahirah dan semuanya berjalan dengan baik.

Klik untuk gambar besar

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ENAM BULAN TAK TIDUR, YANTZEN ALAMI PENYAKIT MISTERI?

Baru-baru ini, tular video di media sosial mendakwa penyanyi Yantzen dalam keadaan tidak normal apabila bercakap tidak tentu arah.

Susulan video itu, Yantzen bagaimanpun tidak melatah dengan komen negatif netizen, sebaliknya berkata, dia hanya mahu fokus menjalani kehidupan seperti biasa kerana baginya bukan mereka yang memberinya makan.

"Saya tak nak komen apa-apa. Saya kalau cakap pun tak guna, kalau saya beritahu pun ceritanya akan jadi dua hala.

"Terpulang pada mereka untuk menilai saya takkan melatah. Saya cuma fokus dengan kehidupan saya sekarang dan bukan mereka yang beri saya makan. Kata-kata negatif itu biasa, begitulah mereka mudah menilai orang," ujarnya.

Dalam pada itu, Yantzen mendedahkan dia mengalami masalah sukar tidur malam dan pernah tidak tidur selama enam bulan kerana penyakit misteri yang tidak diketahui puncanya.

Klik untuk gambar besar

"Saya cuba memperbaiki diri sendiri, terus terang cakap saya enam bulan tak tidur. Itulah yang saya alami.

"Masalah kesihatan saya itu antara saya dengan Tuhan. Kalau benda-benda mistik saya tak tahu tapi saya ada lakukan perubatan Islam.

"Cara saya mengubati itu antara saya dengan Allah. Dari tahun lepas saya mengalami gangguan tidur ini," katanya.

Sementara itu, mengenai kejadian banjir hingga memusnahkan harta benda, Yantzen berkata, ia adalah takdir sudah ditetapkan Yang Maha Esa. Ujarnya, kejadian bencana itu berlaku sangat pantas.

Yantzen yang berpengalaman menetap selama dua hari di pusat penempatan sementara (PPS) itu meluahkan rasa syukur ramai pihak terutama badan bukan kerajaan (NGO), rakan-rakan serta persatuan artis hadir menghulur bantuan dari segi makanan dan barangan keperluan kepada mangsa banjir terjejas.

"Selama lima tahun saya menetap di Taman Sungai Serai Tambahan, Batu 12, Hulu Langat, ia adalah kejadian banjir besar pertama dialami hingga masuk ke dalam rumah dan memusnahkan harta benda saya.

"Malah, saya sendiri sampai duduk di atas bumbung rumah untuk menyelamatkan diri. Air banjir deras yang muncul memang tak diduga. Apapun, semuanya sudah berlaku dan saya menerima dugaan ini dengan sabar dan redha.

"Alhamdulilah, saya tidak trauma dan fobia untuk tinggal di rumah selepas balik dari PPS itu. Bagi saya, apabila dapat pulang ke rumah dan melihat keadaan sebenar, hanya fikir nak bersihkan lumpur banjir yang tebal saja. Syukur Alhamdulillah, ramai kawan-kawan yang datang membantu.

"Apapun, tak dinafikan kerugian harta benda dialami memang banyak. Tapi, saya terima dengan hati terbuka kerana kejadian ini tidak diduga. Malah, saya pun tak terfikir untuk berpindah dari kawasan kediaman ini ke tempat lain," tuturnya.

Menurut Yantzen lagi, dia membina rumah itu untuk anak lelaki tunggalnya, Alif Ronan, 23. Katanya, mereka merancang tinggal di rumah itu bersama-sama dan selama beberapa tahun ini sudah banyak kenangan indah dikecapi.

Sumber: mStar & Harian Metro

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


CAT FARISH SELAMAT AKHIRI ZAMAN DUDA

"Official jadi hubby to @suriani.hj.hassan_ Jom kita mula episode kita #surihatiku," demikian tulis penyanyi dan pelakon, Cat Farish, 46, yang kini telah selamat mengakhiri zaman dudanya dengan pilihan hati, Suriani Hj Hassan, 34.

Untuk makluman, Cat pernah mendirikan rumah tangga dengan Hartiny Ramli pada Mei 2007 sebelum berpisah pada April 2016.

Hasil perkahwinn tersebut, mereka dikurniakan tiga cahaya mata iaitu Nia Karlyssa, 12, Eva Latheefa, 9, serta Qul Iskandar, 8.

Klik untuk gambar besar

www.myartis.com / Sumber & foto: Instagram Hlive, Cat Farish & Suriani Hj Hassan

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KINI BERGELAR PELAKON: "FIZIKAL TAK LAGI JADI PENGHALANG" - KAK GIRL

Kak Girl yang sering tampil dengan aksi menghiburkan menerusi siri video parodi lip sync sambil menari dalam kereta dipandu suaminya itu kini sudah bergelar pelakon drama serta filem.

Gelagat yang bersahaja dan melucukan itu mula memberi tuah kepadanya dalam mengorak langkah dalam bidang seni yang memang menjadi minatnya.

Dedah pemilik nama sebenar Nur Amira Maslan, 31, ini, dia kini sudah membintangi empat buah drama selain bakal muncul dalam filem pertamanya berjudul Jeritan Jin tidak lama lagi.

Selain Jeritan Jin, Kak Girl baharu sahaja selesai menjalani penggambaran drama berjudul Terbalik dan Zam dan Shah untuk siaran TV3. Manakala drama Abang Lori Ohsem untuk siaran HyppTV kini masih dalam penggambaran.

Penyampai radio Best FM ini berkata, dia sendiri tidak menyangka mendapat pelbagai peluang dalam lakonan dan dia tidak berhasrat untuk melakukannya secara suka-suka.

Sebaliknya kata Kak Girl, dia ingin serius terhadap dunia lakonan dan bersyukur apabila peminat memberikan respon yang baik terhadap lakonannya.

"Lakonan memang minat saya jadi niat tu memang hendak teruskan sampai bila-bila dan kepercayaan diberikan produksi memang saya hargai dan buat bersungguh-sungguh.

"Pada saya soal fizikal tidak lagi jadi penghalang kerana penonton sekarang sudah bersikap terbuka, janji kita ada bakat dan boleh berlakon, Insya-Allah kita diterima baik.

"Alhamdulillah lakonan saya dalam drama mini di Youtube berjudul Mocha Kau Bahagia sebelum ini pun mendapat maklum balas positif penonton dan ia sedikit sebanyak menaikkan semangat saya," ujarnya.

Tambah Kak Girl, dia juga bertuah kerana watak diberikan bukan stereotaip drama bergenre komedi sahaja sebaliknya pelbagai.

Sementara itu, kata Kak Girl, dia tidak berasa kekok berada di set penggambaran kerana sebelum ini pernah aktif berlakon teater di Johor.

"Sedikit sebanyak pengalaman sebelum ini banyak bantu saya untuk dalami watak diberikan selain tidak berasa kekok ketika di set penggambaran," ujarnya yang turut mendapat sokongan penuh suaminya untuk serius dalam bidang lakonan.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


SUAMI DITAHAN POLIS - UMIE AIDA ANGGAP SEGALA YANG BERLAKU ADA HIKMAHNYA

Menerusi akaun Instagram Datin Seri Umie Aida, suaminya, Datuk Khairuddin Abu Hassan telah ditahan polis di kediaman mereka petang semalam.

Menurut Umie Aida, suaminya telah dibawa ke ibu pejabat polis daerah Dang Wangi dan disiasat di bawah Seksyen 124C Kanun Keseksaan atas tuduhan cuba menggulingkan kerajaan.

"15 orang anggota polis tiba di kawasan rumah, lima hingga enam orang anggota polis naik ke rumah dan yang lain-lain di bawah.

Klik gambar untuk size besar

"Segala yang berlaku ada hikmahnya, yakin pada Allah, Insya-Allah," ujar Umie Aida dipetik sebagai berkata.

Dalam masa yang sama, Umie turut mendoakan agar keselamatan suaminya terjaga ketika berada dalam tahanan tersebut melalui akaun Instagramnya.

Polis turut merampas beberapa barang peribadi milik termasuk komputer riba, telefon bimbit dan kad sim telefon bimbit dari kediaman mereka.

Sebelum itu, Khairuddin dalam satu kenyataan di laman Facebook peribadinya, memaklumkan pihak PDRM telah meminta beliau hadir ke Bukit Aman pada Isnin depan untuk diambil keterangan berhubung tindakannya menyerahkan bukti kepada pihak berkuasa Switzerland berhubung skandal membabitkan syarikat sarat hutang, 1Malaysia Development Berhad (1MDB).

Kata Khairuddin, pihak polis akan mengambil keterangan beliau berkenaan bukti yang diserahkan kepada Peguam Negara Switzerland dan bakal dipanggil untuk proses siasatan di ibu pejabat PDRM Bukit Aman pada hari Isnin depan jam 11 pagi.

Pada 20 Ogos lalu, Khairuddin mengemukakan bukti yang berkaitan dengan 1MDB kepada Peguam Negara Switzerland di Bern, meminta pihak berkuasa negara itu menyiasat aktiviti syarikat tersebut yang melibatkan bank negara itu dan beberapa bank antarabangsa.

Dalam kenyataan yang sama, Khairuddin turut memaklumkan beliau dan peguamnya, Mathias Chang telah telah dilarang daripada meninggalkan negara ini.

Khairuddin memberitahu, beliau terpaksa meleburkan segala kos persiapan untuk ke New York dan London berikutan larangan tersebut.

"Saya sepatutnya berlepas ke New York serta London jam 10.30 pagi hari ini (Jumaat) tetapi telah dilarang, disekat dan disenarai hitam oleh Jabatan Imigresen Malaysia atas arahan PDRM," jelas Khairuddin.

Dalam pada itu, Umie Aida turut mendapat sokongan ramai yang meminta beliau bersabar menempuh ujian itu selepas beliau memuat naik status berkenaan.

Status di Instagramnya sehingga pagi Sabtu mendapat lebih 3,200 like sementara di Facebook pula dikongsi lebih 65 orang.

Artis-artis tempatan antaranya Betty Banafe, Datin Sofia jane, Nazia Mustafar, Nourul Wahab dan Salamiah Hassan turut memberi kata-kata semangat dan doa buatnya dan suami dalam menempuh ujian itu.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


BERCUTI BERSAMA KELUARGA - ALMY NADIA DIPUJI SEMPOI PAKAI T-SHIRT & SELIPAR

Pasangan pelakon Datuk Fizz Fairuz dan Datin Almy Nadia baru-baru ini telah pergi bercuti bersama anak-anak mereka ke Taman Tema Air Sunway Lagoon.

Fizz dan Almy menerusi laman Instagram masing-masing memuat naik video percutian mereka sekeluarga. Bagaimanapun, rata-rata netizen lebih tertumpu kepada penampilan Almy yang dikatakan cukup santai dan bersahaja.

Menerusi video tersebut, Almy dilihat mengenakan t-shirt putih, berseluar palazo dan memakai selipar sambil menolak stroller bayi.

Klik untuk gambar besar

Perkongsian video itu mendapat pelbagai reaksi daripada netizen yang memuji pasangan itu menjalani kehidupan dengan penuh sederhana dan merendah diri walaupun bergelar Datuk dan Datin.

Malah, ada yang mengagumi kesetiaan Fiz Fairuz yang menerima isterinya seadanya serta mendoakan rumah tangga pasangan itu kekal bahagia hingga ke akhir hayat.

Untuk makluman, Almy dan Fizz mendirikan rumah tangga pada 2014 dan dikurniakan tiga cahaya mata perempuan, Nur Afrina Arianna, 6, Nurr Afrina Aurora, 5, Nur Afrina Ayra, 4. Almy baru sahaja menimang cahaya mata keempat pada Disember lalu yang diberi nama Afrina Aisyah.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SAYA ANGGAP MACAM ABANG..." - HAWA RIZWANA AKUI ZIZAN JENIS KUAT USIK BUAT RAMAI SALAH SANGKA

"Boleh dikatakan kami sudah lama berkawan iaitu sejak saya jadi wartawan penyiaran lagi kerana pernah menemu bual dia sebelum ini. Kami tiada apa-apa (hubungan) pun, tak lebih daripada rakan. Saya anggap Zizan macam abang dan senior dalam industri seni.

"Kebelakangan ini pula kami kerap dilihat bersama kerana terbabit dalam telefilem sempena Aidilfitri bawah arahan Michael Ang. Zizan jenis kuat mengusik dan suka kongsi gambar ketika penggambaran dalam media sosial. Mungkin dari situ orang salah sangka.

"Berkenaan soal hati pula, perjalanan saya masih panjang kerana banyak lagi kembara yang perlu saya tempuhi dalam usaha menggapai impian. Itu juga antara sebab saya lebih selesa tidak melayan usikan atau gosip kerana meletakkan tanggungjawab terhadap kerja, berbanding peribadi."

Demikian kata pelakon dan pengacara, Hawa Rizwana yang menepis gosip mempunyai hubungan istimewa dengan pelawak dan pelakon Zizan Razak, selain menegaskan hubungan mereka seperti abang dan adik.

Tak apalah Zizan kalau kena 'friendzone' lagi... Usia hampir 39 tahun itu bukan penghalang buat Zizan untuk berputus asa mencari jodoh. Kami doakan semoga Zizan bertemu jodoh suatu hari nanti. Amin.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TAKZIAH - BAPA SALINA SAIBI KEMBALI KE RAHMATULLAH

Bapa kepada pelakon Salina Saibi telah menghembuskan nafasnya yang terakhir pada jam 8.15 malam kelmarin.

Berita pemergian bapa Salina ini dikongsi sendiri oleh Salina di akaun Facebook miliknya.

"Al Fatihah, 8.15pm 9/7 2017, Papa dah meninggal dunia," tulis statusnya.

Menurut perkongsian Salina di Facebooknya lagi, pada 3 Julai yang lalu, bapanya sekali lagi dimasukkan ke hospital.

Pada 6 Julai yang lalu, Salina memuatnaik statusnya dengan berkata, mereka adik beradik ingin mendermakan hati buat bapa mereka.

"Kami adik beradik nak derma hati kami pun doctor kata dah tak boleh!! Papa……..," tulisnya.

Jenazah arwah bapanya telah dikebumikan di Tanah Perkuburan Islam Kpg Cheras jam 9 pagi semalam.

Klik untuk gambar besar

Terdahulu menurut sebuah portal, pada bulan Jun yang lalu, bapa Salina dengan secara tiba-tiba rebah selepas pitam ketika berada di dalam tandas sebuah pusat membeli belah di Selangor.

Salina memberitahu menerusi akaun Instagram miliknya, bapanya dengan segera dikejarkan ke hospital menaiki ambulan.

Peminat menyampaikan ucapan takziah kepada Salina dan seluruh keluarganya.

Takziah ducapkan buat Salina dan keluarga. Semoga arwah bapa Salina tenang di sana dan ditempatkan bersama orang-orang yang beriman.

www.myartis.com / Sumber: Media Hiburan

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


LAGI GAMBAR EKSKLUSIF PERKAHWINAN NURUL & ERIC

Gambar-gambar menarik lagi eksklusif sempena Majlis Perkahwinan Nurul wahab dan Eric Depp hasil tangan Fadzli Fuzi Photography.

Jika rasa tertawan dan inginkan suatu kelainan pada majlis anda, apa kata anda lawat Facebook Fadzli untuk mengenalinya dengan lebih dekat. Enjoyzz..!

Klik untuk imej besar...


POSITIF COVID-19 - PEMAIN GITAR FLOOR 88, AMIR TAK PASTI PUNCA DIJANGKITI

"Sebenarnya saya sendiri tak pasti mana punca saya dijangkiti. Sebab saya hanya keluar rumah untuk beli makanan atau barangan keperluan sahaja. Itu pun saya keluar hanya di kawasan perumahan saya sahaja. Saya tak ada bertemu orang ramai atau melepak dengan orang ke.

"Jadi, saya pun tak tahu macam mana saya boleh dijangkiti virus ini," ujar pemain gitar kumpulan Floor 88 iaitu Amir yang memberitahu dia mengalami demam panas dan sakit kepala yang teruk sejak Jumaat lalu, sebelum disahkan positif Covid-19.

Menurut Amir, dia tidak dapat mengenali pasti punca jangkitan tersebut memandangkan dirinya hanya keluar rumah untuk membeli makanan dan barangan keperluan sahaja.

Pemilik nama sebenarnya Amirul Affeq, 30, berkata kesihatan yang semakin merosot membuatkan dia mengambil keputusan untuk melakukan ujian calitan pada Isnin.

Klik untuk gambar besar

Dalam pada itu, Amir meluahkan rasa syukur isteri serta ibunya yang menetap bersama tidak dijangkiti virus tersebut dan kini menjalani kuarantin berasingan di rumah berdekatan.

"Saya bermula dengan demam pada Jumaat lalu... pagi itu, saya bangun badan jadi sekejap sejuk, sekejap panas. Ingatkan hanya simptom demam denggi dan saya pun macam rasa okay.

"Lama-kelamaan keadaan semakin teruk dan pada Ahad, kepala pun dah mula rasa sakit sangat. Saya ambil keputusan untuk buat ujian calitan pada Isnin dan esoknya keputusan disahkan positif.

"Sekarang saya masih kuarantin di rumah, kalau keadaan teruk, mungkin akan kuarantin di Maeps. Buat masa ini, deria rasa dan bau dah hilang. Alhamdulillah, isteri dan ibu negatif. Sementara ni mereka tinggal di rumah sewa kawan ibu, " katanya.

Sebelum ini, Amir berkongsi mengenai dirinya dijangkiti Covid-19 menerusi laman Instagram pada Khamis dan rata-rata netizen mendoakan keadaannya.

Untuk makluman, selain Amir, Floor 88 turut dianggotai oleh Ayie Elham selaku vokalis, Achoi (pemain gitar utama), Falique (pemain bass), Eric Fuzi (pemain keyboard) dan Akram (pemain dram).

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISA & RISTEENA TUNDA KAHWIN?: "SEKARANG PKPB JADI KITA TAK TAHU..."

"Memang plan asal sekitar bulan November tetapi sekarang PKPB jadi kita tak tahu sama ada boleh teruskan atau tidak. Kemungkinan besar kita kena tunda.

"Nak tunda ke tarikh baru tu belum pasti lagi," kata pelakon Isa Khan yang menyatakan dia dan tunangnya, pelakon Risteena Munim, 31, masih belum membuat keputusan sama ada meneruskan majlis perkahwinan mereka atau tidak.

Kata Isa, 27, majlis tersebut sepatutnya diadakan pada November ini namun Perintah Kawalan Pergerakan Bersyarat (PKPB) telah dilanjutkan lagi.

Tambah adik kepada bintang sinetron Indonesia, Miller Khan, dia dan Risteena hanya merancang untuk melakukan majlis akad nikah yang hanya dihadiri tetamu terdekat.

Klik untuk gambar besar

"Sebenarnya memang plan kami untuk adakan majlis akad nikah saja tahun ini. Majlis resepsi mungkin awal tahun depan. Sebab kami nak buat gathering untuk keluarga, kawan dan rakan media tapi dalam kuantiti yang sikit.

"Tapi itu pun tidak dibenarkan. Kami pun tak pasti lagi macam mana, nak kena tengok keadaan COVID-19. Belum pasti lagi sama ada nak tunda semuanya ke tahun hadapan atau tidak," kata Isa yang mengikat tali pertunangan dengan Risteena pada 23 November lalu ketika bercuti di Bali, Indonesia.

Sebelum ini, hubungan mereka sudah dihidu umum, namun masing-masing mengunci mulut sebelum mengesahkan status perhubungan menerusi satu sidang media pada 6 Disember tahun lalu.

www.myartis.com / Sumber & foto: Astro Gempak, Instagram Risteena Munim & Isa Khan

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TAKZIAH - PAK LAH CECUPAK KEMBALI KE RAHMATULLAH

Pelakon dan pelawak, Pak Lah Cecupak atau nama sebenarnya Nor Affendi Nurdin, 53, dilaporkan telah meninggal dunia pada jam 11.07 pagi tadi di Hospital Sultanah Nur Zahirah, Kuala Terengganu.

Pak Lah disahkan menghidap barah usus tahap empat sejak Julai lalu. Isteri Allahyarham, Rohamiza Ali, memberitahu, sebelum menghembuskan nafas terakhir, suami sempat berbual biarpun pertuturannya tidak jelas.

"Ketika itu, saya hanya mengiyakan dan mengangguk. Arwah dimasukkan ke hospital sejak tiga hari lalu. Sejak sakit, arwah kerap berulang alik ke hospital. Doktor mengesahkan barah usus dihidap suami sudah merebak ke hati. Saya dan anak reda dengan dengan takdir ini," katanya.

Rohamiza berkata, jenazah suami dikebumikan di Tanah Perkuburan Kampung Wakaf Tengah, Kuala Terengganu, selepas Asar. Sepanjang perkahwinan Allahyarham dan Rohamiza, mereka dikurniakan tiga anak.

Terdahulu, media melaporkan tahap kesihatan arwah Pak Lah yang perlu menjalani rawatan kimoterapi sebanyak 12 kali. Sepanjang rawatan, pergerakan arwah agak terbatas dan memerlukan bantuan kerusi roda selain sukar membuang air besar.

Pak Lah pernah bekerja dengan organisasi dikenali sebagai Kampung Karyawan Koloni Amanjaya, People Of Remarkable Talents (PORT) di Ipoh, Perak, sebagai pencipta lagu.

www.myartis.com / Sumber: Berita Harian

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DIDESAK BUAT IG REVIEW, JANNA RIMAS: "KENA IKHLAS BAGI BUKAN HARAP BALASAN POSTING..."

"Saya terima banyak makanan dan saya okay awak nak bagi terima dengan hati terbuka takkan nak tolak kan... tapi bila ada yang tanya bila nak post kita punya, bila nak buat video kami? Pertamanya saya buat ni percuma memang tak caj, ikhlas tapi bila dah jadi macam ni, seperti komitmen kerja pula nak kena post.

"Kalau anda buat bisnes online mesej nak bagi makanan, nak bagi saya rasa saya terima tapi tak boleh anggap sebagai komitmen kena post. Sebab ada masa saya dapat makanan rasa dia kurang sedap, jujur cakap tapi takkanlah saya nak buat story dan beritahu tentang benda ini...

"Saya bukan tak support online bisnes tapi you all pun kena ikhlas bagi bukan mengharapkan balasan posting sebagainya, itu lebih ikhlas!" ujar pelakon Janna Nick meluahkan rasa kurang senang dengan sikap segelintir peniaga atas talian yang mendesaknya memuat naik ulasan barangan yang telah diberi di laman Instagram.

Klik untuk gambar besar

Menurut Janna, dia menerima pelbagai barangan serta makanan daripada pengikut dan ulasan atau review yang dibuat di laman tersebut adalah atas budi bicaranya tanpa sebarang bayaran. Pengacara program 'Melodi' ini berkongsi luahan dan pandangannya itu menerusi laman Instagram pada Isnin.

Sementara itu, pelakon drama 'Semerah Cinta Humairah' ini memohon maaf jika luahannya itu menyinggung hati mana-mana pihak. Tambahnya lagi, sejak pelaksanaan Perintah Kawalan Pergerakan (PKP) dia perlu memuat naik banyak ulasan produk di laman tersebut.

"Ada yang saya pernah post sebelum ni dan mereka tahu alamat saya terus hantar lagi barang tanpa tanya saya dulu... kemudian tanya bila nak post lagi? Kalau saya pernah post sebelum ini itu bukan bermaksud anda boleh harapkan saya post lagi.

"Sebabnya saya ada banyak yang minta tolong post termasuklah kawan-kawan saya yang terdesak semasa PKP ini, dulu kerja lain dan sekarang mula buat bisnes... saya pun banyak lagi posting untuk kawan-kawan juga!

"Ada makanan diberi sedap tapi saya tak boleh nak buat sekaligus semuanya sebab saya bukan buat Instagram review kan! Saya minta maaf sangat-sangat kalau ada sesiapa terasa tapi saya kena cakap juga!" katanya yang memiliki 5.7 juta pengikut di Instagram dan tersenarai dalam 10 selebriti Malaysia memiliki pengikut teramai.

www.myartis.com / Sumber & foto: mStar & Instagram Janna Nick

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SETELAH DIKUARANTIN 30 HARI : IM FINALLY HOME! - DATUK FAZLEY

"30 hari tanpa anak2, isteri serta keluarga ada satu penyiksaan jiwa!

"Terpisah kerana kerja dan #Selfquarantine adalah sesuatu yang saya tak pernah jangkakan. Saya rasa saya kuat, tapi apabila balik melihat anak2, isteri dan ibu, kaki saya longlai, hati saya luluh, air mata saya mengalir tanpa henti. Rindu yang teramat sangat.

"Lepas saya TER-menangis, anak-anak semua minta saya dukung. Anak sulung saya @fariedzfazley siap kata “Lamanya tak kena dukung”. 30 hari rasa macam 30 tahun lamanya.

"Buat korang semua, sama-samalah kita berusaha sehabis baik untuk menjaga kesihatan keluarga kita dan masyarakat secara am. Buat apa yang perlu dan wajib.

Klik untuk gambar besar

"Nak tahu tak @elliefazley masih bertanya saya banyak kali “Dida dah mandi ke?? Dida takda virussshh ke?” sebab dia sangat confused kenapa 30 hari tak boleh peluk, tiba-tiba hari ini saya balik dan peluk cium dia," demikian kongsi Datuk Fazley Yaakob selepas tamat tempoh kuarantinnya semalam.

Ia berikutan penyanyi dan chef selebriti itu mengunjungi Singapura baru-baru ini bagi menjalani penggambaran sebuah program di sana. Langkah tersebut diambil apabila kerajaan melaksanakan Perintah Kawalan Pergerakan (PKP) dan sekaligus bagi melindungi keluarganya serta masyarakat yang lain.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


VICHA BERJAYA BUANG 10KG: "YEAH, LEHER KITA DAH BOLEH NAMPAK DAH!"

Menerusi satu entri yang dimuat naik di laman Instagram, pelawak dan pelakon Vicha telah berkongsi berita gembira kepada umum mengenai kejayaannya menurunkan berat badan sebanyak 10 kilogram. Menurut Vicha, hasil penurunan berat itu berjaya diperoleh hanya dalam tempoh kurang sebulan selepas menjalani rutin gaya hidup yang lebih sihat.

"Selamat pagi sayang-sayang semua. Yeah, leher kita dah boleh nampak dah! Dah hilang 10 kilogram (kg) dalam masa tiga minggu. Tenang.. perjuangan kita masih panjang guys. Insya-Allah kita boleh," katanya.

Dalam posting itu juga, Vicha turut berkongsi gambar transformasi dirinya daripada 127kg kepada 117kg. Di ruangan komen, rata-rata memberikan kata-kata semangat kepadanya agar terus cekal untuk mencapai misinya menurunkan berat badan: "Terus semangat ya. Saya bangga dengan awak!," komen pengikutnya. - "Awaklah sumber inspirasi saya," tulis seorang netizen.

Sebelum ini, Vicha mengakui adakalanya tertekan dengan masalah berat badannya. Justeru, dia kemudian memasang azam untuk mendapatkan berat badan bawah 100KG dengan menjalani gaya hidup yang lebih sihat.

Klik untuk gambar besar

www.myartis.com / Sumber & foto: Astro Gempak & Instagram Vicha

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GARA-GARA MAWI MAKAN LANDAK - EKIN JADI LOYA, GELI

"Pengalaman kali pertama makan daging landak rasanya manis dan pada masa yang sama makan telur belangkas. Sebelum ini saya tak pernah melihat landak depan mata, bila ada pengalaman untuk siang dan masak landak, saya agak terkejut sebab besar dan beratnya hampir tujuh kilogram hingga 10 kilogram.

"Namun telur belangkas rasanya agak lain sedikit dan saya tak makan terlalu banyak sebab nanti boleh mabuk.

"Kebiasaannya sebelum saya makan, saya akan kirimkan gambar-gambar tersebut kepada isteri saya melalui whatsapp dan dia memang akan respon geli," ujar Mawi AF3 ketika menceritakan program dokumentari kembaranya baru-baru ini.

Program tersebut merupakan sebuah rancangan jelajah yang memaparkan tentang keistimewaan dan keunikan banyak tempat di kampung-kampung.

Menjawab soalan lain mengenai anak, kata Mawi yang sudah sembilan tahun berumah tangga, dia juga berhasrat untuk menambah anak jika ada rezeki.

"Anak, insya-Allah," katanya ringkas.

Untuk info, Mawi ditemui media ketika majlis sidang akhbar Muzik-Muzik Separuh Akhir ke-31 yang diadakan di Wisma Bentley Muzik, Damansara, kelmarin.

Lagu duetnya bersama Syamsul Yusof iaitu 'Kalah Dalam Menang' telah berjaya ke Muzik-Muzik 31 Separuh Akhir yang akan berlangsung pada 4 dan 11 November 2016 di TV3.

Sumber: MH

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


GAMBAR NIKAH AZLAN & HAZRIFFA

Akhirnya, Azlan Abu Hassan (adik kepada Adnan Abu Hassan) selamat bernikah dengan pasangannya Hazriffa Hazman. Meskipun boleh dikatakan mereka nikah secara senyap tanpa publisiti meluas di media, namun tahniah diucapkan... semoga berbahagia hingga ke anak cucu hendaknya.Klik untuk imej besar...Photo: Rie Saleh - FaceBook Azlan(\__/)(='.'=)(")_(")www.myartis.com 2011


FOTO NAMPAK DADA: "CAKAPLAH, TAK BERI KESAN" - FASHA SANDHA

"Saya tidak tahu pula ramai yang mengecam kerana tidak membaca ruangan komen. Tetapi saya tidak akan memadam gambar tersebut.

"Apa orang hendak cakap, cakaplah. Ia tidak memberi kesan kepada saya pun. Ruanan komen pun saya tidak tutup," kata pelakon Fasha Sandha, 34, berhubung gambar dirinya menampaknya bahagain dada yang telah mengundang kontroversi.

Tindakan Fasha memuatnaik gambarnya di Instagram memakai pakaian tradisi masyarakat India iaitu lenga ketika menghadiri majlis berinai pelakon Elvina Mohamad baru-baru ini menyebabkan dia menjadi sasaran netizen.

Ramai merasakan penampilan Fasha agak keterlaluan ekoran bahagian dada pakaian itu dilihat terdedah dan ia tidak sesuai dengan imejnya sebagai ibu kepada dua cahaya mata.

Klik untuk gambar besar

Malah rata-rata meminta pelakon drama rantaian 'Syurga Yang Kedua' itu memadam gambar berkenaan daripada Instagramnya. Bagaimanapun, Fasha merasakan tiada sebarang keperluan untuknya dia berbuat demikian.

Menjelaskan situasi sebenar, Fasha berkata, gambar tersebut kelihatan seksi mungkin disebabkan kedudukan kamera ketika jurugambar merakamkan gambar itu.

Sementara itu dalam perkembangan lain, Fasha berkata, dia terharu dengan sokongan dan usaha peminatnya yang gigih mengadakan majlis tayangan episod akhir 'Syurga Yang Kedua'.

Kata Fasha, peminat adalah tulang belakangnya dan tindakan mereka sanggup meluangkan masa, wang dan tenaga bagi mengadakan majlis seumpama itu menyentuh hatinya.

"Apa yang membuatkan saya terharu, mereka menggunakan wang dan tenaga mereka untuk mengadakan majlis pada hari ini.

"Sepuluh tahun mereka setia bersama saya dan seronoknya rasanya apabila dapat peminat seperti mereka yang sering menghargai saya sebagai pelakon," ujarnya.

Malah kata Fasha, gabungan di antara kelab peminatnya dan aktres Siti Elizad bagi menjayakan acara itu membuktikan peminat mampu bermuafakat dalam memeriahkan lagi sesuatu acara.

Selain menonton episod akhir 'Syurga Yang Kedua', peminat juga sempat mengadakan beberapa aktiviti bersama Fasha dan Elizad.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


SAYA PERNAH DIMNTA BUKA TUDUNG SEMASA AWAL KARIER - YUNA

Penyanyi bertaraf antarabangsa Yuna mendedahkan melalui Newsweek, di awal penglibatannya di dalam bidang nyanyian di negara luar, dia pernah diminta oleh pihak pengurusannya di Amerika Syarikat, agar menanggalkan tudungnya.

Namun dia enggan berbuat demikian kerana ingin mengekalkan identitinya sebagai wanita muslimah.

"Ketika di awal karier saya, ketua syarikat rakaman pernah memberitahu saya – kamu mungkin perlu menanggalkan tudung – tapi tudung ialah identiti saya. Saya telah diminta untuk tanggalkan apa yang merupakan sebahagian dari hidup saya supaya boleh melakukan apa yang saya suka”

Klik gambar untuk size besar

"Dan pada waktu itu, saya fikir saya perlu melakukan pengorbanan ini. Perlahan-lahan, saya belajar untuk mengatakan – tidak, inilah diri saya. Ini identiti saya dan saya mahu meneruskannya," ujar Yuna dipetik sebagai berkata.

Perkembangan terbaru Yuna, dia akan membuat persembahan pada Festival Women of the World (WOW) di Harlem, New York pada 11 sehingga 14 Jun.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


MOHON MAAF ISU BERLAKON WATAK GAY - DANISH ISKANDAR SERAH KEPADA PEGUAM

Pelakon Danish Iskandar, 17, yang berlakon dalam drama bersiri 'Stay Away From Me' dimana ia mengetengahkan perlakuan gay itu tampil membuat permohonan maaf dan menafikan dia menyokong perbuatan homoseksual seperti yang dipaparkan dalam drama berkenaan.

Danish juga turut mengakui dia masih naif sebagai pendatang baru dalam industri hiburan tanah air. Tambah Danish, dia menyerahkan semua urusan berkaitan perundangan kepada peguamnya, Datuk Wan Azmir Wan Majid.

"Saya ingin memohon maaf atas kekhilafan dan isu yang tercetus. Kami tidak menyokong sama sekali perbuatan yang ditularkan. Ini adalah kenaifan saya sebagai orang baru dalam industri hiburan.

"Di masa akan datang, kami akan lebih berhati-hati dalam meneliti perkara-perkara membabitkan tawaran lakonan. Saya bertindak untuk tidak mengambil kisah kerana saya tahu perkara sebenar. Saya serahkan semuanya kepada pihak peguam," katanya dalam sidang media, di sini, hari ini.

Menurutnya, insiden itu turut mengganggu fikirannya memandangkan dia sedang menjalani peperiksaan percubaan Sijil Pelajaran Malaysia (SPM): "Apa yang berlaku sedikit sebanyak mengganggu mental saya memandangkan saya juga sedang menjalani peperiksaan. Jadi, saya cuma ikut saja perjalanan yang ditetapkan," jelasnya.

Sementara itu, bapanya, Muhammad Burhanuddin turut mengakui kecuaiannya dalam meneliti tawaran lakonan anaknya: "Saya terkhilaf juga. Sebelum ini, pihak kami ada menerima beberapa tawaran lakonan untuk karya-karya yang ditayangkan di Facebook dan platform dalam talian, tapi tak ada isu.

"Ini adalah kali pertama isu sebegini berlaku dan kepada bakat-bakat baru, saya rasa semua perlu lebih berhati-hati," ujarnya dipetik sebagai berkata kepada Harian Metro.

Selain Danish, dua lagi pelakon drama kontroversi itu iaitu Rees Ayman dan Hardy Saiful turut memberikan kenyataan permohonan maaf di majlis itu. Mereka bertiga juga sudah membuat laporan di Ibu Pejabat Polis Daerah (IPD) Dang Wangi hari ini dan bercadang untuk mengambil tindakan mahkamah terhadap pihak produksi drama berkenaan berkaitan isu moraliti.

Terdahulu, drama itu mencetuskan kontroversi apabila menayangkan jalan cerita serta babak-babak yang mengangkat kisah homoseksual dan ditayangkan di aplikasi untuk golongan itu.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SAFIEY ILLIAS: "TAK LAMA LAGI RATU AKAN MENYUSUL PULAK..."

Usahawan kosmetik Safiey Illias menerusi laman Instagram miliknya telah memuat naik kenyataan yang seakan memberi bayangan bakal menamatkan zaman bujang tidak lama lagi.

Dalam entri tersebut, Safiey mengucapkan tahniah kepada pasangan sejoli aktres Mira Filzah dan Wan Emir Astar sekaligus berkongsi berita gembiranya.

"Tahniah Mira Filzah dah berkahwin. Tak lama lagi ratu akan menyusul pulak hahaha," tulisnya secara ringkas sebagai kapsyen.

Klik untuk gambar besar

Menjengah di ruangan komen, rata-rata pengikut tidak sabar menanti hari bahagia pelantun lagu 'Syinta Gila' itu. Malah, ada yang berpendapat majlis itu akan menjadi 'Wedding Of The Year'.

Bagaimanapun, Safiey atau nama sebenarnya Mohd Safiuddin Illias tidak mendedahkan siapa gerangan yang bakal menjadi pasangan hidupnya. Terdahulu, Safiey menjadi tumpuan ramai orang selepas sering berkongsi tentang pembedahan yang dilakukannya kepada umum.

www.myartis.com / Sumber & foto: Astro Gempak & Instagram Safiey Illias

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


6 GAMBAR - PILOT, KEKASIH BARU SHARIFAH SAKINAH

Waahh... beruntungnya Sharifah Sakinah yang baru-baru ini menayangkan gambar kekasih barunya yang dikatakan bekerja sebagai juruterbang. Siap berjambang lagi!

Untuk info, Sharifah yang sebelum ini menjalin hubungan dengan anak Erma Fatima, Ahmad Albab, telah disahkan putus cinta pada penghujung 2013.

Klik gambar untuk size besar

Dan terbaru, dia menulis dalam laman sosialnya "first time sending you to the airport. Be Safe."

Jika benar itu kekasih barunya... tahniah diucapkan!

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS

Follow @myartisdotcom


ALYAH ANGGAP PIHAK BENARKAN BERTANDING TIDAK PEKA: "DIA (NABILA) KALAH BERMARUAH..."

"Terpanggil untuk bercakap tentang adik kita yang lawa dan peramah ni (banyak kali jumpa dia akan sapa kita dulu). Dia kalah bermaruah, dia jalankan tugas dia dengan sehabis baik. Seumpama dia berlari ke medan perang dengan pedang yang tumpul.

"Pandang positif, kamu lebih diingati dari yang lain. Bukti sampai ke hari ini semua masih bercakap mengenai kamu (tak kisahlah buruk atau baik).

"Cuma nak tanya je, siapa yang membiarkan dia melakukan ini sepatutnya lebih peka... Saya bercakap berdasarkan pengalaman, situasi berbeza di pentas yang sama," kata penyanyi Datin Alyah menerusi laman Instagram miliknya.

Klik untuk gambar besar

Isu nyanyian 'terkucil' Nabila Razali di pentas Anugerah Juara Lagu ke-35 (AJL35) pada Ahad lalu terus hangat diperkatakan apabila ia turut mendapat perhatian penyanyi senior itu.

Simpati dengan kejadian yang berlaku, Alyah atau nama sebenarnya, Noor Hasliah Abu Hassan, 40, memuji keberanian penyanyi lagu 'Peluang Kedua' itu untuk bertanding biarpun serba kekurangan. Penyanyi 'Kisah Hati' itu meminta Nabila tidak terlalu kecewa dan memandang perkara tersebut dari sudut positif.

Bagaimanapun, isteri kepada pengarah muzik terkenal iaitu Datuk Ramli MS turut meluahkan rasa kesal dan berpendapat pihak yang membenarkan penyanyi itu bertanding sepatutnya lebih peka dengan keadaan dan situasi yang akan dilalui penyanyi itu.

www.myartis.com / Sumber & foto: mStar & Instagram Alyah

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


5 GAMBAR - ANAK KETIGA SHUIB & SITI SARAH KENA DEMAM CAMPAK

"Kesian anak didi ni, kena campak pulak.... doakan cepat elok ye campak anak saya ni. Cepat sihat ye anak," demikian kata Shuib Sepahtu mengenai anak ketiganya, Ariq Matin, 1, yang kena demam campak.

Shuib menerusi laman Instagramnya telah berkongsi gambar anak ketiganya yang disapu ubat demam campak.

Kita doakan semoga anak Shuib dan Siti Sarah Raissuddin ini cepat sembuh dan sihat seperti sedia kala.

Klik untuk gambar besar

www.myartis.com / Sumber: Shuib Sepahtu IG & Siti Sarah Raissuddin IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


"KEPUTUSAN IZZUE KELUAR FORTEEN BUAT KAMI TERKEJUT" - ARIZ LUFIAS

"Kami sangat terkejut dan ini bukan gimik. Memang ada sedikit insiden berlaku antara kami, tetapi untuk dia buat keputusan (keluar dari Forteen) tanpa berbincang adalah sesuatu yang mengejutkan.

"Lumrah sesebuah kumpulan muzik akan ada masalah dan salah faham. Cuma, sebelum ini, kalau ada apa-apa masalah, kami akan berbincang.

"Ini kerana kami sudah tujuh tahun bersama dan sudah macam adik-beradik," kata salah seorang anggota Forteen, Ariz Lufias, 29, yang mengaku timbul salah faham berhubung perkara itu dan memberitahu, keputusan Izzue Islam kurang bijak malah dibuat terburu-buru tanpa berfikir panjang atau berbincang dengan ahli yang lain.

Keputusan pelakon dan penyanyi itu menarik diri daripada Forteen bukan saja mengejutkan peminat, malah menimbulkan persoalan kepada anggota kumpulan itu.

Tanpa menyatakan alasan kukuh, Izzue menganggap dirinya tidak lagi sesuai berada dalam Forteen berikutan prestasinya kurang memuaskan.

Klik untuk gambar besar

Ariz berkata, anggota kumpulan itu digabungkan pada sesi uji bakat dan cukup mengenali antara satu sama lain.

"Kalau ada masalah, kami berbincang dan apabila timbul masalah kecil macam ini, ia cukup mengejutkan kami. Kami pernah tanya Izzue ketika bertarung dalam GV5, kalau ada masalah bagi tahu dan kita boleh berbincang.

"Setiap kali nampak dia lain macam, kami akan bertanya dan ajak berbincang. Kami sudah rancang macam-macam projek selepas GV5, tiba-tiba jadi macam ini," ujarnya,

Akan bersemuka dengan vokalis itu, Ariz bagaimanapun berkata, dia dan teman-teman mahu memberi masa kepada Izzue untuk bersendirian dan bertenang. Tambah Ariz, Forteen bagaimanapun akan bergerak secara bertiga membabitkan dirinya, One dan Ameer.

"Kami akan bergerak bertiga... Sebelum ini, kami memang bertiga dan tak mustahil akan tambah ahli di masa depan. Semua peserta GV5 jika diikutkan tertekan dengan komitmen dan tugasan mingguan... Semua orang rasa. Malah, ketika kami terkeluar daripada GV, Forteen mendapat komen positif semua orang.

"Kalau Izzue anggap dirinya sudah tak ada fungsi dalam Forteen, mana mungkin dia mampu berada bersama kami selama tujuh tahun," tuturnya yang turut berkata Izzue adalah vokalis utama kumpulan dan bakatnya sangat diperlukan.

Untuk makluman, kumpulan Forteen ditubuhkan pada tahun 2011 dan dianggotai oleh Izzue, One, Ameer dan Ariz. Mereka pernah bernaung dibawah KRU Music.

Tentu sekali berita ini membuatkan peminat tegar kumpulan itu sedih tetapi kalau tiada lagi keserasian memang lebih baik untuk ‘angkat kaki’ agar tiada masalah yang lebih besar timbul di masa hadapan.

www.myartis.com / Sumber: Berita Harian & Astro Awani

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SAH HAMIL SEMULA - ABBY ABADI IDAM ANAK KEMBAR

Sekitar tahun lepas, Abby Abadi redha dengan ketentuan takdir apabila dirinya mengalami keguguran sewaktu beliau mengerjakan ibadah umrah bersama suaminya, Jai Ezzany. Namun, Abby tidak berputus asa dan berdoa untuk hamil lagi.

Hasil kesabaran dan doa, kini Abby disahkan hamil semula dan berita gembira tersebut dikongsi olehnya menerusi akaun Instagram dengan memuatnaik gambar alat ujian kehamilan yang menunjukkan beliau positif hamil.

Klik untuk gambar besar

Menerusi kapsyen, Abby ternyata merasa syukur tidak terhingga dengan kurniaan Allah SWT ini dan sebenarnya mengidamkan untuk mendapat anak kembar.

Ruangan komen di Instagram Abby dihujani dengan ucapan tahniah daripada peminat yang mendoakan kesejahteraan Abby dan kandungan.

Alhamdullillah, semoga Abby diberikan kesihatan yang baik sepanjang kehamilan beliau.

Foto: Abby Abadi IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


MAJLIS KAHWIN SELEBRITI TERKENAL DIDAKWA LANGGAR SOP - POLIS BUKA KERTAS SIASATAN

Sebelum ini, tular video majlis perkahwinan pasangan selebriti terkenal di Genting Highlands yang menjadi bualan ramai. Majlis berkenaan didakwa tidak mematuhi prosedur operasi standard (SOP).

Menerusi laporan Berita Harian, Ketua Polis Daerah Bentong, Superintendan Zaiham Mohd Kahar, berkata pihaknya menerima laporan berkaitan kejadian mengenai majlis berkenaan dan sudah pun membuka kertas siasatan berhubung video tular itu.

Menurut siasatan polis, majlis itu berlangsung kira-kira jam 8.30 malam pada 15 Disember lalu dan ada tetamu yang tidak memakai pelitup muka serta tidak mengamalkan penjarakan sosial.

Klik untuk gambar besar

Katanya lagi, pihak polis akan mengesan dan mengenal pasti kesemua individu yang hadir dalam majlis tersebut. Kes disiasat di bawah Perkara 17 Peraturan-Peraturan Pencegahan dan Pengawalan Penyakit Berjangkit (PPDPPB) 2021.

Zaiham berkata, keadaan majlis itu didapati telah melanggar SOP Fasa 4 PPN. Dalam masa yang sama, Zaiham meminta orang ramai untuk tidak membuat sebarang spekulasi berkaitan insiden tersebut dan terus mematuhi SOP yang ditetapkan Majlis Keselamatan Negara (MKN).

"Berdasarkan video terbabit, didapati ada tetamu yang hadir tidak memakai pelitup muka, selain tidak mengamalkan penjarakan sosial. Keadaan tersebut dilihat telah melanggar SOP Fasa Empat Pelan Pemulihan Negara (PPN)," katanya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


RITA TAK KISAH ANAK-ANAK DILABEL MALANG, MALAH BERSYUKUR DIKATA 'BODOH'

"Depa dok kata.. Malang sungguh nasib Ryan dan Arjuna dapat mak bodo tak cucuk v@ks1n. Tu lah betul laa. Nasib baik Tuhan jadikan sistur seorang mak yang bodo tak serah badan dan anak-anak untuk ujikaji. Sisturr syukur sangat jadi bodo betholl," itulah tulis pelakon Rita Rudaini menerusi satu perkongsian di Insta Story milikknya.

Nama Rita sekali lagi menjadi bualan ramai apabila kali ini meluahkan perasaan tentang anak-anaknya yang dikatakan bernasib malang mempunyai ibu yang enggan div@ks1n sepertinya.

Dalam hantaran tersebut, Rita bergurau bahawa dia bersetuju dengan tuduhan netizen mengenai nasib kedua anak-anak lelakinya, Ryan dan Arjuna.

Kata Rita lagi, dia mengakui dirinya bernasib baik kerana tidak divaksin dan meluahkan rasa syukur kerana masih 'bodoh' tidak membiarkan anak-anaknya dijadikan bahan ujikaji.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KAHWIN SETAHUN AZLEE KHAIRI DIPERSOAL - INDIVIDU DEDAH PELAKON ITU TIPU TARIKH NIKAH?

"Hebat sangat statement korang ar.. Dah kahwin setahun yang lalu konon.. setahun yang lalu ko masih isteri adik aku.. bulan Disember 2021 yang lepas baru cerai la bodoh.. boleh ke daftar nikah lain?" itulah tulis seorang individu di Facebook yang menggunakan nama HasnyAnn Jr Liun, dipercayai bekas kakak ipar Nurul Hidayah mendakwa tarikh nikah yang diberikan pelakon Azlee Kahiri tidak masuk akal kerana Hidayah baru bercerai pada Disember 2021.

Baru-baru ini, Azlee mengesahkan sudah pun berkahwin kali kedua secara rahsia dengan Nurul Hidayah yang juga seorang kru penerbangan pada Januari tahun lalu. Kisah perkahwinan rahsia Azlee 'terbongkar' apabila pelakon itu memuat naik video sambutan hari lahir anaknya, Muhammad Putera Ardanee kini berusia lima bulan di media sosial, beberapa hari lalu.

Menurut Azlee dia memilih untuk merahsiakan mengenai perkahwinannya itu bagi menghormati permintaan isteri tersayang dan keluarga masing masing. Tambah Azlee, ini merupakan perkahwinan kedua buat isterinya juga yang turut memiliki seorang cahaya mata dari perkahwinan terdahulu.

Klik untuk gambar besar

Sementara itu, pengguna Facebook itu turut melampirkan keratan sijil kelahiran Muhammad Putera Ardanee apabila 'dicabar' Nurul Hidayah. Diruangan komen, Hidayah memberikan jawapan Muhammad Putera Ardanee merupakan anak Azlee Khairi apabila ditanya bayi itu sebenarnya anak siapa.

Kata salah seorang netizen, jika benar tarikh nikah dan tarikh cerai yang diberikan, bermakna Azlee Khairi telah bermadu selama hampir setahun dengan Muhammad Farish Morish.

Terdahulu, Azlee pernah berkahwin dengan wanita dari Brunei dikenali Dayang Norlelawati Puteh pada 2014 namun jodoh mereka tidak panjang apabila pelakon itu mendakwa sudah bercerai dan dia akhirnya balik ke Malaysia pada November 2019.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::